qundao/data-zh-poetry huggingface dataset:
游西苑
作者：文徵明
朝代：明

宛转瀛洲带幔坡，？蜷玉蝀压银河。广寒遥见空中树，太液微生雨后波。云捲红妆千步障，风吹璚盖万年柯。太平见说宸游简，驰道青青长薜萝。
游西苑
作者：文徵明
朝代：明
体裁：七言律诗

宛转瀛洲带幔坡，�蜷玉蝀压银河。广寒遥见空中树，太液微生雨后波。云捲红妆千步障，凤吹璚盖万年柯。太平见说宸游简，驰道青青长薜萝。
游醉翁亭不果寄滁州故人
作者：文徵明
朝代：明

当时踪迹两峰间，疋马重来不及攀。曾有题名留坏壁，羞将尘面见青山。未应啼鸟知人乐，空望清泉裹茗还。寄谢故人休见诮，百年双足会须閒。
湛甘泉兵书以诗招游衡山奉荅
作者：文徵明
朝代：明

家世衡阳有钓台，江湖流浪未能回。政怀桑梓千年计，忽枉封题万里来。月满罗浮劳我梦，云埋岳麓待公开。追攀见说襟怀壮，傥许春风杖履陪。
湛甘泉司马以诗招游衡山奉答
作者：文徵明
朝代：明
体裁：七言律诗

家世衡阳有钓台，江湖流浪未能回。政怀桑梓千年计，忽枉封题万里来。月满罗浮劳我梦，云埋岳麓待公开。追攀见说襟怀壮，倘许春风杖屦陪。
滁州官舍侍少卿家叔夜话
作者：文徵明
朝代：明

宦辙滁阳弟踵兄，我缘诸父得重经。只应故榻曾听雨，敢儗虚堂是聚星。两世相看亲叔侄，百年好在旧门庭。夜阑无限分违意，月满空阶酒正醒。
满江红
作者：文徵明
朝代：明

拂拭残碑，敕飞字、依稀堪读。慨当初、依飞何重，后来何酷。岂是功高身合死，可怜事去言难赎。最无端、堪恨又堪悲，风波狱。岂不念，疆圻蹙；岂不念，徽钦辱，念徽钦既返，此身何属。千载休谈南渡错，当时自怕中原复，笑区区、一桧亦何能，逢其欲。
满江红
作者：文徵明
朝代：明
体裁：词

拂拭残碑，敕飞字，依稀堪读。慨当初，倚飞何重，后来何酷。果是功成身合死，可怜事去言难赎。最无辜，堪恨更堪悲，风波狱。
岂不念，疆圻蹙；岂不恤，徽钦辱。但徽钦既返，此身何属。千载休谈南渡错，当时自怕中原复。笑区区、一桧亦何能，逢其欲。
满江红
作者：文徵明
朝代：明

漠漠轻阴，正梅子、弄黄时节。最恼是、欲晴还雨，乍寒又热。燕子梨花都过也，小楼无那伤春别。傍阑干、欲语更沈吟，终难说。一点点，杨花雪；一片片，榆钱荚。渐西垣日隐，晚凉清绝。池面盈盈清浅水，柳梢淡淡黄昏月。是何人、吹彻玉参差，情凄切。
漕湖一名蠡湖相传范蠡所开或谓通漕运而设癸酉秋八月十有七日同钱元抑陈道复顾朝镇朝楚夜汎有作
作者：文徵明
朝代：明

渺渺中流㴑小舠，露华初冷碧天高。一痕落镜秋宜月，万籁无风夜自涛。消尽霸图犹说蠡，传流饷道不通漕。浮樽自适东南兴，何必淋漓污锦袍。
漕湖一名蠡湖相传范蠡所开或谓通漕运而设癸酉秋八月十有七日同钱元抑陈道复顾朝镇朝楚夜汎有作
作者：文徵明
朝代：明
体裁：七言律诗

渺渺中流溯小舠，露华初冷碧天高。一痕落镜秋宜月，万籁无风夜自涛。消尽霸图犹说蠡，传流饷道不通漕。浮樽自适东南兴，何必淋漓污锦袍。
潇湘八景 其一 潇湘夜雨
作者：文徵明
朝代：明

湿云载秋声，万籁集篁竹。江湖白发长，独拥孤蓬宿。
潇湘八景 其七 烟寺晚钟
作者：文徵明
朝代：明

日没浮图昏，遥钟出烟岭。应有未眠人，泠然发深省。
潇湘八景 其三 远浦归帆
作者：文徵明
朝代：明

孤帆落日明，青山相映带。遥遥万里情，更落青山外。
潇湘八景 其二 洞庭秋月
作者：文徵明
朝代：明

月出天在水，平湖净于席。安得谪仙人，来听君山笛。
潇湘八景 其五 山市晴岚
作者：文徵明
朝代：明

鸡声茅屋午，霭霭墟烟白。市散人亦稀，山空翠犹滴。
潇湘八景 其八 江天暮雪
作者：文徵明
朝代：明

密雪洒空江，云冥天浩浩。宁知风浪高，但道渔蓑好。
潇湘八景 其六 渔村夕照
作者：文徵明
朝代：明

晒网白鸥沙，冲烟青箬笠。欸乃一声长，江空楚天碧。
潇湘八景 其四 平沙落雁
作者：文徵明
朝代：明

征鸿恋回渚，欲下还惊飞。苇深缯缴繁，岁晚稻粱微。
潇湘八景·潇湘夜雨
作者：文徵明
朝代：明

湿云载秋声，万籁集篁竹。江湖白发长，独拥孤蓬宿。月出天在水，平湖净于席。安得谪仙人，来听君山笛。孤帆落日明，青山相映带。遥遥万里情，更落青山外。征鸿恋回渚，欲下还惊飞。苇深缯缴繁，岁晚稻粱微。鸡声茅屋午，霭霭墟烟白。市散人亦稀，山空翠犹滴。晒网白鸥沙，冲烟青箬笠。欸乃一声长，江空楚天碧。日没浮图昏，遥钟出烟岭。应有未眠人，泠然发深省。密雪洒空江，云冥天浩浩。宁知风浪高，但道渔蓑好。
灵岩山绝顶望太湖
作者：文徵明
朝代：明

灵岩山正当胥口，落日西南望太湖。双岛如螺浮欲吐，片帆和鸟去俱无。閒论往事何能说，不见高人试一呼。慎勿近前波浪恐，大都奇绝在模糊。
煎茶诗赠履约
作者：文徵明
朝代：明

嫩汤自候鱼生眼，新茗还誇翠展旂。谷雨江南佳节近，惠泉山下小船归。山人纱帽笼头处，禅榻风花绕鬓飞。酒客不通尘梦醒，卧看春日下松扉。
煎茶赠履约
作者：文徵明
朝代：明
体裁：七言律诗

嫩汤自发鱼生眼，新茗还誇翠展旗。谷雨江头佳节近，惠泉山下小船归。山人纱帽笼头处，禅榻风花绕鬓飞。酒客不通尘梦醒，卧看春日下松扉。
煮茶
作者：文徵明
朝代：明

绢封阳羡月，瓦缶惠山泉。至味心难忘，閒情手自煎。地垆残雪后，禅榻晚风前。为问贫陶谷，何如病玉川。
煮茶
作者：文徵明
朝代：明
体裁：五言律诗

绢封阳羡月，瓦缶惠山泉。至味心难忘，闲情手自煎。地垆残雪后，禅榻晚风前。为问贫陶谷，何如病玉川。
燕中题画
作者：文徵明
朝代：明

燕山二月已春酣，官柳霏烟水映蓝。屋角疏花红自好，相看终不是江南。
独坐
作者：文徵明
朝代：明

独坐茅檐静，澄怀道味长。年光付书卷，幽事续垆香。日出鸟乌乐，雨收花竹凉。萧閒习成懒，不是寡迎将。
玄墓道中
作者：文徵明
朝代：明
体裁：七言律诗

轻阴駮日水含沙，二月江南好物华。早办行舆冲细雨，不教山屐负梅花。烟林滴翠千峰湿，石磴穿云一径斜。风泊晚烟寒不散，磬声遥识梵王家。
玉兰花
作者：文徵明
朝代：明

绰约新妆玉有辉，素娥千队雪成围。我知姑射真仙子，天遣霓裳试羽衣。影落空阶初月冷，香生别院晚风微。玉环飞燕元相敌，笑比江梅不恨肥。
玉磬山房
作者：文徵明
朝代：明
体裁：七言律诗

横窗偃曲带脩垣，一室都来斗样宽。谁信曲肱能自乐，我知容膝易为安。春风薙草通幽径，夜雨编篱护药栏。笑杀杜陵常寄泊，却思广厦庇人寒。
王婆墩次杨仪部韵
作者：文徵明
朝代：明

遥看坞一聚，到只屋三间。妪姓随墩在，僧廊得藓殷。秋浓山照阁，雨足水侵关。依旧刺船去，回瞻树杪栏。
王履吉示余春日即事之作久而未复三月望后汎舟出西郭借韵赠答
作者：文徵明
朝代：明

郭西杨柳绿烟多，续续春舟载绮罗。落日千山眉敛黛，清江一曲眼横波。偶追胜践抛尘虑，坐惜芳华对酒歌。欲赴江南游子意，古原春草恨如何。
王氏溪楼
作者：文徵明
朝代：明

晴云拂栋思悠悠，来上元龙百尺楼。落日正临官渡晚，春江自抱古城流。夹堤烟火千家市，下水帆樯万斛舟。旧事凄凉芳草满，不知何处是长洲。
田舍
作者：文徵明
朝代：明
体裁：七言律诗

秋风田舍有閒情，野老迎宾喜不胜。小径穿松敷细石，短篱缘水束枯藤。堆盘虾蟹输村乐，匝屋鸡豚验岁登。却恋城居留未得，晚山回首白烟凝。
甲寅二月廿一日宿常熟城外
作者：文徵明
朝代：明

琴川落日水粼粼，回首重来十二春。山色依稀乌目旧，风烟惨淡白头新。倚空雉堞森城守，满城戎衣感戍尘。独有堰泾堤上柳，依依临水似迎人。
甲寅除夜杂书
作者：文徵明
朝代：明

千门万户易桃符，东舍西邻送历书。二十五年如水去，人生消得几番除。多事关心偶不眠，随人也当守残年。不须更说新春事，来岁今宵在目前。人家除夕正忙时，我自挑灯拣旧诗。莫笑书生太迂阔，一年功课是文词。小童篝火洁门闾，为说今年忌扫除。却有穷愁与多病，无因岁晚一般驱。遥夜迟迟烛有花，家人欢笑说年华。人生勿苦求身外，常得团圆有几家。
甲寅除夜杂书·其一
作者：文徵明
朝代：明

千门万户易桃符，东舍西邻送历书。二十五年如水去，人生消得几番除。
甲寅除夜杂书·其三
作者：文徵明
朝代：明

人家除夕正忙时，我自挑灯拣旧诗。莫笑书生太迂阔，一年功课是文词。
甲寅除夜杂书·其二
作者：文徵明
朝代：明

多事关心偶不眠，随人也当守残年。不须更说新春事，来岁今宵在目前。
甲寅除夜杂书·其五
作者：文徵明
朝代：明

遥夜迟迟烛有花，家人欢笑说年华。人生勿苦求身外，常得团圆有几家。
甲寅除夜杂书·其四
作者：文徵明
朝代：明

小童篝火洁门闾，为说今年忌扫除。却有穷愁与多病，无因岁晚一般驱。
甲戌岁朝明日立春东坡元日诗有土牛明日莫辞春之句因以为韵赋七诗
作者：文徵明
朝代：明

三元肇兹辰，东风被衡宇。青春丽云日，朱光已垂户。駮阴不穷寒，朝和散为雨。死草行复菲，潜阳滋下土。昨日风北厉，长河水胶舟。今日畅柔和，好鸟鸣高丘。芳春肇伊始，寒气毕泥牛。谁为颂椒花，引酒聊自酬。芳埃润朝雨，风幡丽春明。感时念所期，驾言出春城。赏心每差池，古人崇合并。漫刺无所投，怅然返柴荆。东郊迎新春，寒气从此毕。先民季冬傩，时制用先日。通衢闻鼓吹，士女空户出。欢悰不复遭，抚时还自失。青阳逐寒回，今日已非昨。辛盘忽在眼，引酒聊自酌。古人惜端良，今我胡不乐。启扉得嘉宾，相对慰寂寞。开岁四十五，吾行已云衰。岂乏青云志，老大难为期。学道苦无成，白首操文辞。东风汎碧草，缅然起遐思。梅花忽已动，岁时行亦新。倾城出行乐，谁念端居人。端居岂不好，负此芳树春。昨岁花前客，今为树下尘。
甲戌岁朝明日立春东坡元日诗有土牛明日莫辞春之句因以为韵赋七诗·其一
作者：文徵明
朝代：明

三元肇兹辰，东风被衡宇。青春丽云日，朱光已垂户。駮阴不穷寒，朝和散为雨。死草行复菲，潜阳滋下土。
甲戌岁朝明日立春东坡元日诗有土牛明日莫辞春之句因以为韵赋七诗·其七
作者：文徵明
朝代：明

梅花忽已动，岁时行亦新。倾城出行乐，谁念端居人。端居岂不好，负此芳树春。昨岁花前客，今为树下尘。
甲戌岁朝明日立春东坡元日诗有土牛明日莫辞春之句因以为韵赋七诗·其三
作者：文徵明
朝代：明

芳埃润朝雨，风幡丽春明。感时念所期，驾言出春城。赏心每差池，古人崇合并。漫刺无所投，怅然返柴荆。
甲戌岁朝明日立春东坡元日诗有土牛明日莫辞春之句因以为韵赋七诗·其二
作者：文徵明
朝代：明

昨日风北厉，长河水胶舟。今日畅柔和，好鸟鸣高丘。芳春肇伊始，寒气毕泥牛。谁为颂椒花，引酒聊自酬。
甲戌岁朝明日立春东坡元日诗有土牛明日莫辞春之句因以为韵赋七诗·其五
作者：文徵明
朝代：明

青阳逐寒回，今日已非昨。辛盘忽在眼，引酒聊自酌。古人惜端良，今我胡不乐。启扉得嘉宾，相对慰寂寞。
甲戌岁朝明日立春东坡元日诗有土牛明日莫辞春之句因以为韵赋七诗·其六
作者：文徵明
朝代：明

开岁四十五，吾行已云衰。岂乏青云志，老大难为期。学道苦无成，白首操文辞。东风汎碧草，缅然起遐思。
甲戌岁朝明日立春东坡元日诗有土牛明日莫辞春之句因以为韵赋七诗·其四
作者：文徵明
朝代：明

东郊迎新春，寒气从此毕。先民季冬傩，时制用先日。通衢闻鼓吹，士女空户出。欢悰不复遭，抚时还自失。
画乌
作者：文徵明
朝代：明

城头霜落月离离，匝树群乌欲定时。会有人占丈人屋，微风莫自袅空枝。
画南滨申公南园图因题
作者：文徵明
朝代：明
体裁：七言律诗

滏阳南下碧汤汤，鸡犬桑麻自一乡。见说临流开别墅，旋栽嘉木荫茆堂。石梁花外通幽径，春水篱根著钓航。最是高情忘不得，时时烟雨梦沧浪。
画牡丹
作者：文徵明
朝代：明

粉香云暖露华新，晓日浓薰富贵春。好似沉香亭上看，东风依约可怜人。
画鹊
作者：文徵明
朝代：明

日光浮喜动檐楹，鸟鹊于人亦有情。小雨初收风泼泼，乱飞丛竹送欢声。
留城道中有张良祠
作者：文徵明
朝代：明

古堤杨柳绿丝柔，尽日南风送客舟。百里青徐平入望，千年汴泗正交流。草荒霸业春过沛，月满丛祠夜泊留。老去马迁心尚在，不妨书剑事遨游。
病中
作者：文徵明
朝代：明

久病生虮虱，搔头有雪霜。自怜身蹇劣，渐与老相将。拥榻衾裯薄，挑灯刻漏长。意衰神亦倦，心事转茫茫。败褐拥残躯，寒檠照屋庐。转怜儿女好，渐觉友朋疏。药饵恒侵食，胸怀久废书。明朝休览镜，不是旧头颅。明经三十载，潦倒雪盈簪。疾病乘虚入，摧颓觉老侵。安心方外药，适趣个中琴。澹泊穷生计，高人独赏音。一病连三月，侵寻岁又更。人皆传已死，吾亦厌馀生。发脱相将尽，耳虚时自鸣。安心是良药，此外复何营。
病中·其一
作者：文徵明
朝代：明

久病生虮虱，搔头有雪霜。自怜身蹇劣，渐与老相将。拥榻衾裯薄，挑灯刻漏长。意衰神亦倦，心事转茫茫。
病中·其三
作者：文徵明
朝代：明

明经三十载，潦倒雪盈簪。疾病乘虚入，摧颓觉老侵。安心方外药，适趣个中琴。澹泊穷生计，高人独赏音。
病中·其二
作者：文徵明
朝代：明

败褐拥残躯，寒檠照屋庐。转怜儿女好，渐觉友朋疏。药饵恒侵食，胸怀久废书。明朝休览镜，不是旧头颅。
病中·其四
作者：文徵明
朝代：明

一病连三月，侵寻岁又更。人皆传已死，吾亦厌馀生。发脱相将尽，耳虚时自鸣。安心是良药，此外复何营。
病中怀吴中诸寺七首 其一 治平寺寄听松
作者：文徵明
朝代：明

七尺藤床一亩宫，青山何处不相容。大官底用三升酒，长乐愁闻五夜钟。笠泽风烟荒橘柚，横塘秋色老芙蓉。几时归去楞伽寺，常伴林僧看古松。
病中怀吴中诸寺七首 其七 昭庆寺寄守山
作者：文徵明
朝代：明

搔首长安望阖闾，风烟漠漠九秋馀。正思黄叶南朝寺，忽把飞云慧远书。东壁磨碑知有待，北窗悬榻竟何如。自怜白首无禆补，虚弃閒缘卧直庐。
病中怀吴中诸寺七首 其三 东禅寺寄天机
作者：文徵明
朝代：明

从别林僧酒道场，几回飞梦到溪堂。夕阳松径无尘鞅，春水篱根有钓航。坐忆同盟多隔世，时闻老衲去游方。不知听雨南轩下，谁与幽人续断香。
病中怀吴中诸寺七首 其二 竹堂寺寄无尽
作者：文徵明
朝代：明

东城古寺万枝梅，一岁看花得几回。竹径三年无我迹，松门此日为谁开。还应坏壁馀诗草，只恐荒碑蚀雨苔。凭仗山僧悬木榻，长安倦客且归来。
病中怀吴中诸寺七首 其五 天王寺寄南洲
作者：文徵明
朝代：明

天王寺里竹千头，曲榭回廊旧日游。别后梅花应自发，壁间诗草属谁收。忆看远岫开飞阁，曾吊荒宫上小丘。白首思归形梦想，封书惆怅问南洲。
病中怀吴中诸寺七首 其六 宝幢寺寄石窝
作者：文徵明
朝代：明

久客怀归问旧游，双娥精舍屋东头。绝怜近市无尘到，曾是寻僧竟日留。满地绿阴谁结夏，拥篱黄叶更宜秋。玉泉清冽应无恙，凭仗山厨设茗瓯。
病中怀吴中诸寺七首 其四 马禅寺寄明祥
作者：文徵明
朝代：明

閒情每结道人缘，不到东禅即马禅。花发来禽凡几树，梦回啼鸟已三年。朔风左掖笼貂帽，残雪长安绾玉鞭。不及祥师萧寺里，茶烟一榻拥书眠。
病中怀吴中诸寺七首·治平寺寄听松
作者：文徵明
朝代：明

七尺藤床一亩宫，青山何处不相容。大官底用三升酒，长乐愁闻五夜钟。笠泽风烟荒橘柚，横塘秋色老芙蓉。几时归去楞伽寺，常伴林僧看古松。东城古寺万枝梅，一岁看花得几回。竹径三年无我迹，松门此日为谁开。还应坏壁馀诗草，只恐荒碑蚀雨苔。凭仗山僧悬木榻，长安倦客且归来。从别林僧酒道场，几回飞梦到溪堂。夕阳松径无尘鞅，春水篱根有钓航。坐忆同盟多隔世，时闻老衲去游方。不知听雨南轩下，谁与幽人续断香。閒情每结道人缘，不到东禅即马禅。花发来禽凡几树，梦回啼鸟已三年。朔风左掖笼貂帽，残雪长安绾玉鞭。不及祥师萧寺里，茶烟一榻拥书眠。天王寺里竹千头，曲榭回廊旧日游。别后梅花应自发，壁间诗草属谁收。忆看远岫开飞阁，曾吊荒宫上小丘。白首思归形梦想，封书惆怅问南洲。久客怀归问旧游，双娥精舍屋东头。绝怜近市无尘到，曾是寻僧竟日留。满地绿阴谁结夏，拥篱黄叶更宜秋。玉泉清冽应无恙，凭仗山厨设茗瓯。搔首长安望阖闾，风烟漠漠九秋馀。正思黄叶南朝寺，忽把飞云慧远书。东壁磨碑知有待，北窗悬榻竟何如。自怜白首无禆补，虚弃閒缘卧直庐。
病中承次河携樽过访
作者：文徵明
朝代：明

病暑经时闭草堂，故人挈榼漫相将。高轩恰似清风至，雅谊还同夏日长。把酒临轩疏雨润，捲帘深院碧桐凉。晚来客散诗成处，一树蝉声对夕阳。
病中辱履仁过访
作者：文徵明
朝代：明

西风零雨歇，幽径故人来。落叶已满地，草堂寒未开。清心香续篆，引笔砚封埃。无计留君得，依然日暮回。秋声绕茅屋，落日井梧寒。疾病淹愁在，风烟逼岁残。闭门车辙断，围腹带痕宽。劳谢王玄度，时来觅故欢。
病中辱履仁过访·其一
作者：文徵明
朝代：明

西风零雨歇，幽径故人来。落叶已满地，草堂寒未开。清心香续篆，引笔砚封埃。无计留君得，依然日暮回。
病中辱履仁过访·其二
作者：文徵明
朝代：明

秋声绕茅屋，落日井梧寒。疾病淹愁在，风烟逼岁残。闭门车辙断，围腹带痕宽。劳谢王玄度，时来觅故欢。
病中遣怀
作者：文徵明
朝代：明

经时卧疾断经过，自拨閒愁对酒歌。意外纷纭知命在，古来贤达患名多。千金逸骥空求骨，万里冥鸿肯受罗。心事悠悠那复识，白头辛苦服儒科。潦倒儒冠二十年，业缘仍在利名间。敢言冀北无良马，深愧淮南赋小山。病起秋风吹白发，雨深黄叶暗松关。不妨穷巷频回辙，消受垆香一味閒。
病中遣怀·其一
作者：文徵明
朝代：明

经时卧疾断经过，自拨閒愁对酒歌。意外纷纭知命在，古来贤达患名多。千金逸骥空求骨，万里冥鸿肯受罗。心事悠悠那复识，白头辛苦服儒科。
病中遣怀·其二
作者：文徵明
朝代：明

潦倒儒冠二十年，业缘仍在利名间。敢言冀北无良马，深愧淮南赋小山。病起秋风吹白发，雨深黄叶暗松关。不妨穷巷频回辙，消受垆香一味閒。
病起秋怀
作者：文徵明
朝代：明

卧病经旬一榻空，起来高阁见秋风。苍茫野色浮天外，狼藉霜痕落镜中。满地江湖愁托足，何时淮蔡却收功。浮云奄忽行销灭，双目依然送断鸿。萧萧木叶下平皋，衰鬓鬅鬙怕自搔。烽火东南沧海暗，夕阳西北暮云高。閒怀已负青团扇，野兴初生白苧袍。萧散只应输宋玉，能将九辨续离骚。
病起秋怀·其一
作者：文徵明
朝代：明

卧病经旬一榻空，起来高阁见秋风。苍茫野色浮天外，狼藉霜痕落镜中。满地江湖愁托足，何时淮蔡却收功。浮云奄忽行销灭，双目依然送断鸿。
病起秋怀·其二
作者：文徵明
朝代：明

萧萧木叶下平皋，衰鬓鬅鬙怕自搔。烽火东南沧海暗，夕阳西北暮云高。閒怀已负青团扇，野兴初生白苧袍。萧散只应输宋玉，能将九辨续离骚。
癸丑元旦
作者：文徵明
朝代：明

咿喔邻鸡过短垣，起看曙色拂尘冠。升平满目新颁朔，日月无穷又履端。短发萧疏霜叶脱，壮心零落晓灯残。从前卉物冰霜尽，一树梅花独耐寒。
登上方
作者：文徵明
朝代：明

春风吹白发，醉上碧岧峣。帆落天边雨，人行树里桥。舞台青草合，霸气白烟消。吴越横分地，登临不自聊。
登楼
作者：文徵明
朝代：明

万里新寒袭敝裘，故人何在独登楼。江山摇落愁无际，鸿鹄哀鸣去有求。北首长安云日暮，西风淮海戍尘秋。谁怀杞国千年虑，目绕碧天空自流。
登观音阁
作者：文徵明
朝代：明

绀殿彤楼凌紫烟，危栏飞磴抚苍渊。阴崖直下千寻铁，秋水平吞万里天。身世波涛舟楫外，乾坤胜概酒樽前。解衾恨不中宵住，白鹭洲南月正圆。
登鼓角楼
作者：文徵明
朝代：明

荒谯漠漠带郊坰，晚色浮空鼓角晴。西望青山明落日，北风吹雪满江城。繁华欲问都无迹，兴废相寻每系情。秋草不菲愁万里，古原南畔看云生。
百花庵
作者：文徵明
朝代：明
体裁：七言律诗

北郭名蓝旧有名，岁长无复百花深。柴门日落空流水，古木春来长绿阴。满眼风流文字业，一龛荒寂道人心。野桥诘曲通幽径，短策何时许重寻。
盛斯显南京司封
作者：文徵明
朝代：明

蓟门秋风天早寒，潞河生波杨柳残。沙尘吹衣日色薄，仙郎九月辞长安。长安东下浮官舸，去去心驰大江左。人情往往计南北，委顺知君无不可。忆我前年入国门，连珂接佩多乡人。岂无同朝欢，不及同乡美。萧条逆旅中，吴音更堪喜。宦辙羁人不得齐，一朝散去各东西。向来坐客日以减，子行更使吾惋悽。何如重为交游惜，再世通家非一日。况也葭莩添姻戚，人生得意无南北。我漫惜君君自适。建业江山天下奇，圣皇昔此开鸿基。穹宫杰构比丰镐，列职分曹同保釐。百年形胜真雄壮，奕叶名家更清畅。画省雍容如列仙，簿书萧散清而閒。坐曹读书百不关，有时骑马看钟山。
睡起
作者：文徵明
朝代：明

睡起西斋片雨过，绿阴庭院晚凉多。乌衣春尽浑无语，白苧秋来漫有歌。世态风云从变幻，山林日月未蹉跎。却怜逸少犹多事，时写黄庭换白鹅。
石湖
作者：文徵明
朝代：明
体裁：七言律诗

横塘西下水如油，拂岸垂杨翠欲流。落日谁歌桃叶渡，凉风徐度藕花洲。萧然白雨醒烦暑，无赖春山破晚愁。满目烟波情不极，游人还上木兰舟。
石湖
作者：文徵明
朝代：明
体裁：七言律诗

石湖烟水望中迷，湖上花深鸟乱啼。芳草自生茶磨岭，画桥东注越来溪。凉风袅袅青蘋末，往事悠悠白日西。依旧江波秋月堕，伤心莫唱夜乌栖。
石湖
作者：文徵明
朝代：明

石湖烟水望中迷，湖上花深鸟乱啼。芳草自生茶磨岭，画桥横注越来溪。凉风袅袅青蘋末，往事悠悠白日西。依旧江波秋月堕，伤心莫唱夜乌栖。
石湖作
作者：文徵明
朝代：明

落日淡烟消，平湖碧玉摇。秋生茶磨屿，人在越城桥。树色晴洲断，钟声古寺遥。西风吹短鬓，还上木兰桡。
石湖春游
作者：文徵明
朝代：明
体裁：五言律诗

湖光披素练，野色涨青烟。一雨树如沐，千林花欲然。疏钟白莲社，新水木兰船。行乐须春早，山头有杜鹃。
石湖汎月
作者：文徵明
朝代：明
体裁：五言律诗

爱此陂塘静，扁舟夜不归。水兼天一色，秋与月争辉。浦近青山隐，沙明白鹭飞。坐来风满鬓，不觉露沾衣。
禁中芍药
作者：文徵明
朝代：明

仙姿绰约绛罗绅，何日移根傍紫宸。月露冷团金带重，天风香泛玉堂春。千年想见翻阶咏，一笑羞称近侍臣。不似人间易零落，上方元自隔凡尘。
福寿院残碑
作者：文徵明
朝代：明

秋风尘劫草离离，曾是前元福寿基。愿力未随文字灭，有人下马读残碑。
秋兴
作者：文徵明
朝代：明

浮云奄忽互相逾，北首长安万里余。
灞上将军真戏尔，回中消息近何如。
祥麟谁见游郊薮，塞雁空闻有帛书。
泽国西风秋正急，有人东望忆鲈鱼。
秋兴
作者：文徵明
朝代：明

浮云奄忽互相逾，北首长安万里馀。灞上将军真戏尔，回中消息近何如。祥麟谁见游郊薮，塞雁空闻有帛书。泽国西风秋正急，有人东望忆鲈鱼。清秋早晚自江东，摇落河山日夜风。白马去从天竺国，铜驼谁问洛阳宫。九朝文物于今盛，万里车书自古同。憔悴嵇生无复事，只留双目送飞鸿。江上芙蓉玉露零，秋风乍起阖闾城。白龙终见沙虫困，黄鹊何时羽翼成。四海秪今怀德化，诸公须用荅升平。苍梧万里云千叠，日暮空怀帝子情。
秋兴·其一
作者：文徵明
朝代：明

浮云奄忽互相逾，北首长安万里馀。灞上将军真戏尔，回中消息近何如。祥麟谁见游郊薮，塞雁空闻有帛书。泽国西风秋正急，有人东望忆鲈鱼。
秋兴·其三
作者：文徵明
朝代：明

江上芙蓉玉露零，秋风乍起阖闾城。白龙终见沙虫困，黄鹊何时羽翼成。四海秪今怀德化，诸公须用荅升平。苍梧万里云千叠，日暮空怀帝子情。
秋兴·其二
作者：文徵明
朝代：明

清秋早晚自江东，摇落河山日夜风。白马去从天竺国，铜驼谁问洛阳宫。九朝文物于今盛，万里车书自古同。憔悴嵇生无复事，只留双目送飞鸿。
秋夜
作者：文徵明
朝代：明
体裁：七言律诗

四壁鸣虫露下馀，片云收雨酒醒初。风撩坠叶秋声早，月印空庭夜色虚。衰病不禁时序改，萧閒自与世情疏。若为白首安眠地，时有惊尘报羽书。
秋夜
作者：文徵明
朝代：明

四壁鸣蛩露下馀，片云收雨酒醒初。风撩坠叶秋声早，月印空庭夜色虚。衰病不禁时叙改，萧閒自与世情疏。若为白首安眠地，时有惊尘报羽书。
秋夜
作者：文徵明
朝代：明
体裁：七言律诗

宿酒微消睡思浓，孤怀兀兀夜溶溶。半窗凉影双桐月，一榻秋声四壁虫。坐阅岁时成老大，天教贫病养疏慵。曾参际会无禆补，羞更从人说卧龙。
秋夜
作者：文徵明
朝代：明

忽忽故园梦，悠悠滁上城。一夜耳不息，水边疏柳声。开门月如画，十里秋盈盈。中心乱无执，散上冈头行。吴山望不际，眼角柔云生。男儿志遗世，物故难为情。
秋夜
作者：文徵明
朝代：明

新寒高阁夜何其，野笛荒砧不断思。泽国变衰菰菜老，长安迢递帛书迟。江空露下芙蓉叶，月出风吹桂树枝。何必潘郎能自省，年来青鬓已丝丝。
秋夜不寐有怀钱二孔周
作者：文徵明
朝代：明

客散西堂夜悄然，修筠凉吹供清眠。疏萤纨扇秋无赖，浅水红蕖月可怜。侍女银杯摇雪乳，谁家玉笛唱婵娟。意中忆得城东阙，孤鹤翩翩骨有仙。
秋夜怀昌国
作者：文徵明
朝代：明

初秋雨时霁，夕景敛炎疴。蹑屐遵广除，矫首睇明河。白露浣衣带，商飙振庭柯。缟月升云阙，照我东墙阿。故人不得将，良夜空婆娑。非无一樽酒，顾影当奈何。阴虫抱莎啼，秋风在庭户。微凉逗短葛，月出照团露。惊禽飞漠漠，顾见庭中树。柔枝日以疏，安得共迟暮。人生岂独坚，坐阅衡杓度。忧来搔短发，衰薄已堪数。
秋夜怀昌国·其一
作者：文徵明
朝代：明

初秋雨时霁，夕景敛炎疴。蹑屐遵广除，矫首睇明河。白露浣衣带，商飙振庭柯。缟月升云阙，照我东墙阿。故人不得将，良夜空婆娑。非无一樽酒，顾影当奈何。
秋夜怀昌国·其二
作者：文徵明
朝代：明

阴虫抱莎啼，秋风在庭户。微凉逗短葛，月出照团露。惊禽飞漠漠，顾见庭中树。柔枝日以疏，安得共迟暮。人生岂独坚，坐阅衡杓度。忧来搔短发，衰薄已堪数。
秋怀
作者：文徵明
朝代：明

零露瀼瀼陨玉柯，西风吹起洞庭波。江东菰米空愁绝，汾水楼船奈乐何。万里边声鸿雁急，四檐金气候虫多。伤心最是邯郸道，忍听佳人倚瑟歌。江城缥缈度飞鸿，露下高天月正中。宫调谁家歌白苧，商飙昨日到青桐。云迷八骏应回辔，凉入三边合奏功。桂楫兰桡期不至，芙蓉开满五湖东。
秋怀·其一
作者：文徵明
朝代：明

零露瀼瀼陨玉柯，西风吹起洞庭波。江东菰米空愁绝，汾水楼船奈乐何。万里边声鸿雁急，四檐金气候虫多。伤心最是邯郸道，忍听佳人倚瑟歌。
秋怀·其二
作者：文徵明
朝代：明

江城缥缈度飞鸿，露下高天月正中。宫调谁家歌白苧，商飙昨日到青桐。云迷八骏应回辔，凉入三边合奏功。桂楫兰桡期不至，芙蓉开满五湖东。
秋日再经西苑
作者：文徵明
朝代：明

内苑秋清宿露晞，盈盈日采动金扉。
松间翠殿团华盖，天外银桥入紫微。
锦缆稀游青雀暗，琼波无际白鸥飞。
彤墙高柳无人折，时见中官一骑归。
秋日再经西苑
作者：文徵明
朝代：明

内苑秋清宿露晞，盈盈日采动金扉。松间翠殿团华盖，天外银桥入紫微。锦缆稀游青雀暗，璚波无际白鸥飞。彤墙高柳无人折，时见中官一骑归。
秋日同杜允胜汤子重游东禅次子重韵
作者：文徵明
朝代：明

人事无停机，曦晖正流耀。及兹东城游，驾言谢纷要。杪秋霁景澄，寒原入高眺。静躁本无媒，忧欣人自召。蘼蘼霜蘤明，历历幽禽调。独行心已怡，况也偕二妙。投社惭渊明，能诗得清照。燕谈析玄旨，悲吟发孤窍。一语何足稽，后期真未料。微风西北来，泠然杂清啸。
秋日将至金陵舟泊慧山同诸友汲泉煮茗喜而有作
作者：文徵明
朝代：明
体裁：古风

少时阅茶经，水品谓能记。如何百里间，慧泉曾未试。空馀裹茗兴，十载劳梦寐。秋风吹扁舟，晓及山前寺。始寻琴筑声，旋见珠颗泌。龙唇雪濆薄，月沼玉渟泗。乳腹信坡言，圆方亦随地。不论味如何，清彻亦云异。俯窥鉴须眉，下掬走童稚。高情殊未巳，纷然各携器。昔闻李卫公，千里曾驿致。好奇虽自笃，那可辨真伪。吾来良已晚，手致不烦使。袖中有先春，活火还手炽。吾生不饮酒，亦自得茗醉。虽非古易牙，其理可寻譬。向来所曾尝，虎阜出其次。行当酌中泠，一验逋翁智。
秋日早朝待漏有感
作者：文徵明
朝代：明

钟鼓殷殷曙色分，紫云楼阁尚氤氲。常年待漏承明署，何日挂冠神武门。林壑秋清猿鹤怨，田园岁晚菊松存。若为久索长安米，白发青山忝圣恩。
秋日西斋
作者：文徵明
朝代：明

纨扇无聊鬓怯风，芙蓉波冷月溶溶。不知秋色来多少，飘尽西斋一树桐。
秋日过竹堂
作者：文徵明
朝代：明

爱此萧条远市声，山门端不厌频登。破除尘梦来看竹，妆点閒情坐有僧。雨后秋光分短菊，樽前风味擘新橙。兴怀先哲经游地，欲继高踪愧未能。
秋晚
作者：文徵明
朝代：明
体裁：五言律诗

白日销残篆，西风薄繐帏。文园无奈病，衣带不胜围。堕叶兼零雨，斜光暗夕扉。天涯鸿雁疾，谁念稻粱微。
秦茂功出按江右
作者：文徵明
朝代：明

春风四牡正骎骎，一道咨诹属使君。肯惜輶车驰坂道，还应玉节动星文。持舆见说能将母，舍爵何妨自策勋。圣代优贤兼禄养，不烦回首惜孤云。大江西下号繁雄，宣察遥烦绣斧公。斥壤须怜新喋血，远人应识旧乘骢。一时风节埋轮上，千里江山揽辔中。珍重咨询臣子事，愿将民隐达宸聪。
秦茂功出按江右·其一
作者：文徵明
朝代：明

春风四牡正骎骎，一道咨诹属使君。肯惜輶车驰坂道，还应玉节动星文。持舆见说能将母，舍爵何妨自策勋。圣代优贤兼禄养，不烦回首惜孤云。
秦茂功出按江右·其二
作者：文徵明
朝代：明

大江西下号繁雄，宣察遥烦绣斧公。斥壤须怜新喋血，远人应识旧乘骢。一时风节埋轮上，千里江山揽辔中。珍重咨询臣子事，愿将民隐达宸聪。
立春
作者：文徵明
朝代：明

雪消红日丽中天，喜见鞭春在腊前。次第三阳开景运，尚馀八日是残年。梅花消息严寒后，綵胜情怀薄酒边。办取物华供帖子，暖痕浮绿草生烟。
立春日病起
作者：文徵明
朝代：明

青丝裹饼荐春盘，喜见鞭春在腊前。便与一冬除旧病，尚馀七日是残年。梅花消息严寒后，綵胜情怀薄酒边。旋取物华供帖子，暖痕浮绿草生烟。
立春日迟道复不至
作者：文徵明
朝代：明

东风吹彩燕，晓色动帘旌。
迟子不时至，南楼春自生。
裁诗供帖子，阁酒听啼莺。
白日流云暖，梅花初雪晴。
闲窗落香烬，残火宿茶铛。
败叶鸣阶戺，分明识履声。
立春日迟道复不至
作者：文徵明
朝代：明

东风吹綵燕，晓色动帘旌。迟子不时至，南楼春自生。裁诗供帖子，阁酒听啼莺。白日流云暖，梅花初雪晴。閒窗落香烬，残火宿茶铛。败叶鸣阶戺，分明识履声。
端午赐扇
作者：文徵明
朝代：明
体裁：七言律诗

剡藤湘竹巧裁将，珍重瑶华出尚方。四海清凉初拜赐，一时怀袖总生光。最怜明月难捐弃，即有仁风可奉扬。真觉自天题处湿，墨痕狼籍露华香。
端午赐扇
作者：文徵明
朝代：明

剡藤湘竹巧裁将，珍重瑶华出尚方。四海清凉初拜赐，一时怀袖总生光。最怜明月难捐弃，即有仁风可奉扬。真觉自天题处湿，墨痕狼藉露华香。
竹堂
作者：文徵明
朝代：明

乘閒上日到僧家，惭愧空门有岁华。满地碧烟新草色，一痕春意早梅花。
竹雀
作者：文徵明
朝代：明

落木萧萧苦竹深，茅檐斜日唤双禽。棘丛岂是藏身地，三月春风满上林。
答伍君求
作者：文徵明
朝代：明

百年颓堕愧闲身，犹幸论文坐有宾。寂寞穷居聊塞向，蹉跎残腊欲争春。旋移高竹听疏雨，却对梅花似故人。见说繁华易销歇，茅檐木榻转甘贫。
答吴次明
作者：文徵明
朝代：明

小室如蜗取覆身，梁空还有燕来宾。百年托足谁非寄，一榻随缘物自春。旋葺疏篱添野意，别开新径待幽人。席门环堵心如水，莫笑渊明不讳贫。
答彭寅之见赠
作者：文徵明
朝代：明

弱冠追随渐老成，中间多故各深更。扁舟憔悴横江梦，短榻淹留共砚情。论学平生愧知己，定盟当日是同庚。赠诗珍重知君意，贫病年来类长卿。
答钱孔周
作者：文徵明
朝代：明

图书漫绕病中身，风月聊充坐上宾。元亮平生难适俗，尧夫一室自藏春。苍苔依旧无尘迹，白板分明类野人。为谢平生王录事，草堂肯念少陵贫。
答陈道复
作者：文徵明
朝代：明

尘土劳劳未隐身，经营深愧郄嘉宾。
纸窗竹榻相将老，杂树幽花次第春。
未恨凝尘空四壁，更能邀月作三人。
凭君莫笑规模俭，政恐光华不称贫。
答陈道复
作者：文徵明
朝代：明

尘土劳劳未隐身，经营深愧郤嘉宾。纸窗竹榻相将老，杂树幽花次第春。未恨凝尘空四壁，更能邀月作三人。凭君莫笑规模俭，政恐光华不称贫。
答陈道济
作者：文徵明
朝代：明

嗒然孤坐欲忘身，一笑何妨倒主宾。茗碗清风深破睡，松窗落日淡摇春。平生容膝无余念，老大怀居愧故人。办得清樽留客醉，书生犹幸未全贫。
简子畏
作者：文徵明
朝代：明

落魄迂疏不事家，郎君性气属豪华。高楼大叫秋觞月，深幄微酣夜拥花。坐令端人疑阮籍，未宜文士目刘叉。只应郡郭声名在，门外时停长者车。
简履仁
作者：文徵明
朝代：明

端居苦长夏，思我平生友。独坐闻车音，开轩竟何有。空庭飞鸟雀，閒门荫榆柳。白云团午阴，悠然落虚牖。对此情更怡，无能共樽酒。西郭隐层楼，下临清江口。积雨江流深，南风藕花秀。相望不可即，长吟一搔首。
简陈以可
作者：文徵明
朝代：明

侍乐亭前新雨足，曲池想见碧于苔。不知落尽繁花后，曾有何人看竹来。
素发
作者：文徵明
朝代：明

素发丝丝不满梳，衰容览镜已非吾。萧条暮景看篱菊，次第秋风到井梧。物外机心聊奕旨，老来多事坐诗逋。秪应双足能强健，着屐登山未要扶。
紫气
作者：文徵明
朝代：明

紫气龙颜穆，彤墀虎卫森。万年占帝运，一念格天心。日月何亏食，华夷仰照临。谁应知有喜，白首忝词林。
结草庵僧相邀阻雨不行
作者：文徵明
朝代：明

城南有约访招提，风雨沧浪只尺迷。惆怅一春能几醉，蹉跎四事苦难齐。花间细溜沾衣袖，道上丰泥没马蹄。孤负山僧清净供，一窗离思共谁题。
维亭夜泊
作者：文徵明
朝代：明

孤篷灯火宿维亭，宿酒微消梦不成。人语烟中江月堕，舟横渡口夜潮生。閒情岁月都无迹，旧历村墟尚有情。四野孤霜菰叶冷，时闻沙上水禽声。
翰林斋宿
作者：文徵明
朝代：明

春星烂漫烛微垣，独拥青绫向夜阑。宫漏隔花银箭永，莲灯垂烬玉堂寒。坐聆宵柝霜围屋，想见郊禋月满坛。铃索无风尘土远，始知仙署逼金銮。
翰林斋宿
作者：文徵明
朝代：明

春星烂熳烛薇垣，独拥青绫向夜阑。
宫漏隔花银箭永，莲灯垂烬玉堂寒。
坐聆宵柝霜围屋，想见郊禋月满坛。
铃索无风尘土远，始知仙署逼金銮。
肇孙北行
作者：文徵明
朝代：明

阿翁九十苦钟情，倚杖那堪送汝行。壁水去游天子学，春风须听上林莺。壮途初发千山轫，雅志无忘万里程。三百年来忠孝在，慎言无溃旧家声。
腊日与才伯小酌追怀去腊午门赐燕
作者：文徵明
朝代：明

去岁嘉平燕紫宫，长筵错落午门东。一时随例沾恩泽，此日追思叹转蓬。节叙不禁双鬓改，江湖犹幸一樽同。柳条萱草何须问，且共天涯目断鸿。
腊日赐燕
作者：文徵明
朝代：明

绮筵错落映朱旗，百辟承恩燕赤墀。荐蜡尚存周典礼，赐酺聊举汉官仪。中厨次第催传䏑，列坐雍容各覆卮。潦倒不惭书猎字，殷勤还赋伐檀诗。
腊月十八日冒雨过汤子重草堂适王履吉亦在燕谈竟日因赋长句奉赠二君
作者：文徵明
朝代：明
体裁：古风

穷阴约雨风凄凄，短靴荦确沾丰泥。草堂旧路行不迷，依然碧凤坊之西。荒庭无聊野烟合，暮云欲压寒檐低。平生故人忽在眼，升阶一笑欣相携。汤君秀润拟文犀，王郎清才饤坐梨。二君真是后来秀，风仪濯濯情依依。文章奕煜焕星斗，意度坦荡和天倪。祥麟一角世所稀，乃肯下友同山麛。顾余肮脏何所有，当年豪气腾虹霓。世间万事不比数，欲起古人相与齐。区区薄劣不自知，力小负重成颠挤。空然虚誉动州里，渐久亦尽行如澌。迩来推与愧诸彦，大似野鹤容山鸡。我真老大曳尾龟，公等骇跃凌云騠。已窥正的宁有失，坐蹑高峻何烦梯。百年文运端有属，万里脩程方发蹄。还闻问学贵忠信，非德有受终无稽。弥文曼采祗自困，如屋不栋车无輗。深言赠君君勿疑，由来丹凤无卑栖。前贤风躅去未远，我不足道君当跻。
自华亭还吴夜泊碛礇
作者：文徵明
朝代：明

放棹华亭指故园，九峰晴色接吴门。秋风沽酒唐行市，斜日维舟碛礇村。墟落风烟沙溆口，人家灯火竹篱根。机云踪迹今何处，一望岑山一断魂。
至定山辱庄先生赠诗次韵奉荅
作者：文徵明
朝代：明
体裁：七言律诗

稚齿穷身岂有知，偶陪高论得移时。感公不以愚顽弃，顾我何堪远大期。草阁便须终岁住，仆人休讶出山迟。归来乞得尧夫句，暮雨秋灯不断思。
致仕出京言怀
作者：文徵明
朝代：明

独骑羸马出枫宸，回首长安万斛尘。白发岂堪供世事，青山自古有閒人。荒馀三径犹存菊，兴落扁舟不为莼。老得一官常卧病，可能勋业上麒麟。白发萧疏老秘书，倦游零落病相如。三年漫索长安米，一日归乘下泽车。坐对西山朝气爽，梦回东壁夜窗虚。玉兰堂下秋风早，幽竹黄花不负余。
致仕出京言怀·其一
作者：文徵明
朝代：明

独骑羸马出枫宸，回首长安万斛尘。白发岂堪供世事，青山自古有閒人。荒馀三径犹存菊，兴落扁舟不为莼。老得一官常卧病，可能勋业上麒麟。
致仕出京言怀·其二
作者：文徵明
朝代：明

白发萧疏老秘书，倦游零落病相如。三年漫索长安米，一日归乘下泽车。坐对西山朝气爽，梦回东壁夜窗虚。玉兰堂下秋风早，幽竹黄花不负余。
舟中望金山
作者：文徵明
朝代：明

一笑推蓬见碧岑，可堪行役负登临。旧游谁觅三年梦，回首空馀万里心。初日楼台相映照，凌波草树自浮沉。无由去汲中泠水，卧听寒潮杂梵音。
荅唐子畏梦余见寄之作
作者：文徵明
朝代：明

故人别后千回梦，想见诗中语笑哗。自是多情能记忆，春来何止到君家。
荆溪道中
作者：文徵明
朝代：明
体裁：七言律诗

荆溪西下小船通，离墨铜棺在眼中。坐咏风烟怀杜牧，曾穿岩窦识张公。远山如画云开嶂，落日供诗翠满篷。剩欲跻攀老无力，空馀双目送飞鸿。
荣夫见和再叠
作者：文徵明
朝代：明
体裁：七言律诗

为爱高人水竹庄，几回系马屋边杨。每开蒋径延求仲，常伴山公有葛彊。陋巷谁云无辙迹，城居曾不异江乡。春来见说多幽致，开遍梅花月满堂。
蕉池积雪次张伯雨韵
作者：文徵明
朝代：明
体裁：古风

空山白石汉□洗，不与时世俱凋零。天星堕地更皎皎，土花蚀雨何青青。千年物色本同幻，前辈画格能遗形。怀贤吊古意无极，一笑醉倒双银瓶。
虎丘
作者：文徵明
朝代：明

云岩四月野棠开，无数清阴覆绿苔。意到不嫌山近郭，春归聊与客登台。芳坟谁识真娘墓，水品曾遭陆羽来。满路碧烟风自散，月中徐棹酒船回。
虎丘剑池
作者：文徵明
朝代：明
体裁：七言律诗

吴王理玉几千年，水落池空得暮砖。地下谁曾求宝剑，眼中吾已见桑田。金凫寂寞随尘劫，石阙分明有洞天。安得元之论往事，满山寒日散苍烟。
虎丘剑池相传深不可测旧志载秦皇发阖闾墓凿山求剑其凿处遂成深涧王禹称作剑池铭尝辨其非正德辛未冬水涸池空得石阙中空不知其际余往观之赋诗贻同游者和而传焉
作者：文徵明
朝代：明

吴王埋玉几千年，水落池空得墓砖。地下谁曾求宝剑，眼中吾已见桑田。金凫寂寞随尘劫，石阙分明有洞天。安得元之论往事，满山寒日散苍烟。
虎丘千顷云阁
作者：文徵明
朝代：明

阁外云千顷，风前首重搔。倚阑双鸟下，落日乱山高。积水连横浦，疏松带远皋。泠然发清啸，吾意欲凌嚣。
虎丘登阁
作者：文徵明
朝代：明

老去渊明益羡闲，兴来高阁漫跻攀。半檐爽气尊前雨，百里平林掌上山。天际轻阴寒未散，日斜飞鸟倦知还。长安尘土三千丈，不到清泉白石间。
虎丘观雨
作者：文徵明
朝代：明

海涌春岚湿翠鬟，生公台下雨漫漫。风回阴壑奔泉黑，云锁苍池剑气寒。净洗尘氛开绝境，不妨烟霭是奇观。诗人自得空濛趣，悟石轩前独倚阑。
蝶恋花·惜花
作者：文徵明
朝代：明
体裁：词

花事阑珊春欲老。雨洗风吹，一夜都如扫。檀板不闻樽不倒。油栏辜负倾城笑。我试撩君君不报。君自无情，得我旁人恼。花若有知花亦懊。明年定不虚开了。
行色
作者：文徵明
朝代：明

秋山马前空复横，马蹄不作看山行。悠然回首何处所，此心已到他州城。火灯匆匆鸡一声，贵贱富贫俱有程。相看一语出不得，细雨欲落空江明。
袁与之送新茶荐以荣夫新笋赋谢二君
作者：文徵明
朝代：明
体裁：七言律诗

拣芽骈笋荐新泉，石鼎沙铛手自煎。一笑月团欣见面，百年玉板更参禅。锦舒风箨春雷后，翠展云旗谷雨前。珍重故人披拂意，尽驱尘俗破昏眠。
袁鲁仲邀予登列岫楼予自胥台没数年不登矣
作者：文徵明
朝代：明

故人湖上有高楼，十载清樽续旧游。飞翠窗中仍列岫，片帆天际见归舟。依然绿树啼黄鸟，无赖青山笑白头。不尽阿戎淹恋意，渚云江草两悠悠。
袁鲁仲邀登列岫楼
作者：文徵明
朝代：明
体裁：七言律诗

故人湖上有高楼，十载清尊续旧游。飞翠窗中仍列岫，片帆天际见归舟。依然绿树啼黄鸟，无赖青山笑白头。不尽阿戎淹恋意，渚云江草两悠悠。
西苑诗十首 其一 万岁山
作者：文徵明
朝代：明

日出灵山花雾消，分明员峤戴金鳌。东来复道浮云迥，北极觚棱王气高。仙仗乘春观物化，寝园常岁荐樱桃。青林翠葆深于沐，总是天家雨露膏。
西苑诗十首 其七 乐成殿
作者：文徵明
朝代：明

太液东来锦浪平，芙蓉小殿瞰虚明。碧栏蘸影双龙卧，绿水浮渠九岛轻。漾日金鳞堪引钓，拂天翠柳乱闻莺。激流静看飞轮转，天子无为乐岁成。
西苑诗十首 其七 乐成殿
作者：文徵明
朝代：明
体裁：七言律诗

太液东来锦浪平，芙蓉小殿瞰虚明。碧栏醮影双龙卧，绿水浮渠九岛轻。漾日金鳞堪引钓，拂天翠柳乱闻莺。激流静看飞轮转，天子无为乐岁成。
西苑诗十首 其三 璚华岛
作者：文徵明
朝代：明

海上三山拥翠鬟，天宫遥在碧云端。古来漫说瑶台迥，人世宁知玉宇寒。落日芙蓉烟袅袅，秋风桂树露团团。胜游寂寞前朝事，谁见吹箫驾綵鸾。
西苑诗十首 其九 兔园
作者：文徵明
朝代：明

汉王游息有离宫，琐闼朱扉迤逦通。别殿春风巢紫凤，小山飞涧架晴虹。团云芝盖翔林表，喷壑龙泉转地中。简朴由来尧舜事，故应梁苑不相同。
西苑诗十首 其二 太液池
作者：文徵明
朝代：明

泱漭沧池混太清，芙蓉十里锦云平。曾闻乐府歌黄鹄，还见秋风动石鲸。玉蝀？蜷垂碧落，银山缥缈自寰瀛。从知凤辇经游地，凫雁徊翔总不惊。
西苑诗十首 其二 太液池
作者：文徵明
朝代：明
体裁：七言律诗

泱漭沧池混太清，芙蓉十里锦云平。曾闻乐府歌黄鹄，还见秋风动石鲸。玉蝀�蜷垂碧落，银山缥缈自寰瀛。从知凤辇经游地，凫雁徊翔总不惊。
西苑诗十首 其五 龙舟浦
作者：文徵明
朝代：明
体裁：七言律诗

列殿阴阴水窦连，汉家帝子有楼船。兰桡桂楫曾千里，锦缆牙樯忆往年。汾水秋风空落日，隋堤杨柳漫清烟。今皇别有同民乐，不遣青龙漾碧川。
西苑诗十首 其五 龙舟浦
作者：文徵明
朝代：明

列殿阴阴水窦连，汉家帝子有楼船。兰桡桂楫曾千里，锦缆牙樯忆往年。汾水秋风空落日，隋堤杨柳漫青烟。今皇别有同民乐，不遣青龙漾碧川。
西苑诗十首 其八 南台
作者：文徵明
朝代：明

青林迤逦转回塘，南去高台对苑墙。暖日旌旗春欲动，薰风殿阁昼生凉。别开水榭亲鱼鸟，下见平田熟稻粱。圣主一游还一豫，居然清禁有江乡。
西苑诗十首 其八 南台
作者：文徵明
朝代：明
体裁：七言律诗

青林迤逦转回塘，南去高台对苑墙。煖日旌旗春欲动，薰风殿阁昼生凉。别开水榭亲鱼鸟，下见平田熟稻粱。圣主一游还一豫，居然清禁有江乡。
西苑诗十首 其六 芭蕉园
作者：文徵明
朝代：明

小山盘折翠㟏岈，松桧阴阴辇道斜。草长兰亭迷曲水，雨深桃洞自飘花。紫云依旧围黄屋，青鸟还应识翠华。知是史臣焚草地，文光隐隐结红霞。
西苑诗十首 其十 平台
作者：文徵明
朝代：明

日上宫墙飞紫埃，先皇阅武有层台。下方驰道依城尽，东面飞轩映水开。云傍绮旒常不散，鸟窥仙仗去还来。金华待诏头都白，欲赋长杨愧不才。
西苑诗十首 其十 平台
作者：文徵明
朝代：明
体裁：七言律诗

日上宫墙飞紫埃，先皇阅武有层台。下方驰道依城尽，东面飞轩映水开。云傍绮疏常不散，鸟窥仙仗去还来。金华待诏头都白，欲赋长杨愧不才。
西苑诗十首 其四 承光殿
作者：文徵明
朝代：明

小苑平临太液池，金铺约户锁蟠螭。云中帝座飞华盖，城上钩陈绕翠旗。紫气曾回双凤辇，青松犹有万年枝。从来清跸深严地，开尽碧桃人未知。
西苑诗十首·万岁山
作者：文徵明
朝代：明

日出灵山花雾消，分明员峤戴金鳌。东来复道浮云迥，北极觚棱王气高。仙仗乘春观物化，寝园常岁荐樱桃。青林翠葆深于沐，总是天家雨露膏。泱漭沧池混太清，芙蓉十里锦云平。曾闻乐府歌黄鹄，还见秋风动石鲸。玉蝀？蜷垂碧落，银山缥缈自寰瀛。从知凤辇经游地，凫雁徊翔总不惊。海上三山拥翠鬟，天宫遥在碧云端。古来漫说瑶台迥，人世宁知玉宇寒。落日芙蓉烟袅袅，秋风桂树露团团。胜游寂寞前朝事，谁见吹箫驾綵鸾。小苑平临太液池，金铺约户锁蟠螭。云中帝座飞华盖，城上钩陈绕翠旗。紫气曾回双凤辇，青松犹有万年枝。从来清跸深严地，开尽碧桃人未知。列殿阴阴水窦连，汉家帝子有楼船。兰桡桂楫曾千里，锦缆牙樯忆往年。汾水秋风空落日，隋堤杨柳漫青烟。今皇别有同民乐，不遣青龙漾碧川。小山盘折翠㟏岈，松桧阴阴辇道斜。草长兰亭迷曲水，雨深桃洞自飘花。紫云依旧围黄屋，青鸟还应识翠华。知是史臣焚草地，文光隐隐结红霞。太液东来锦浪平，芙蓉小殿瞰虚明。碧栏蘸影双龙卧，绿水浮渠九岛轻。漾日金鳞堪引钓，拂天翠柳乱闻莺。激流静看飞轮转，天子无为乐岁成。青林迤逦转回塘，南去高台对苑墙。暖日旌旗春欲动，薰风殿阁昼生凉。别开水榭亲鱼鸟，下见平田熟稻粱。圣主一游还一豫，居然清禁有江乡。汉王游息有离宫，琐闼朱扉迤逦通。别殿春风巢紫凤，小山飞涧架晴虹。团云芝盖翔林表，喷壑龙泉转地中。简朴由来尧舜事，故应梁苑不相同。日上宫墙飞紫埃，先皇阅武有层台。下方驰道依城尽，东面飞轩映水开。云傍绮旒常不散，鸟窥仙仗去还来。金华待诏头都白，欲赋长杨愧不才。
西虹桥晚眺同九逵赋
作者：文徵明
朝代：明
体裁：五言律诗

从来佳丽地，阊阖更雄华。大舶浮江下，飞楼带郭斜。春旗摇落日，暮堞倚晴霞。天外疏烟合，兰桥入望赊。
观书
作者：文徵明
朝代：明

老眼视茫然，时时手一编。未能忘习气，聊复遣馀年。欹枕山窗下，篝灯细雨边。谁应知此味，自结静中缘。
观驾幸文华听讲
作者：文徵明
朝代：明

朝下銮舆幸讲堂，徐看天仗转东厢。翠旂拂柳宫墙绕，清跸穿云阁道长。千载明良真际会，九朝文物旧彝章。小臣漫厕夔龙后，彷佛还瞻日月光。
观驾幸文华听讲
作者：文徵明
朝代：明
体裁：七言律诗

朝下鸾舆幸讲堂，徐看天仗转东厢。翠旂拂柳宫墙绕，清跸穿云阁道长。千载明良真际会，九朝文物旧彝章。小臣漫厕夔龙后，彷佛还瞻日月光。
诗人孙太初过访
作者：文徵明
朝代：明

把剑南来赋远游，又看东上浙江舟。山斋动是经时别，菜饭聊堪半日留。醉里江湖真有味，春来花鸟正关愁。天台雁宕平生梦，凭仗诗囊次第收。
诗人孙太初过访
作者：文徵明
朝代：明
体裁：七言律诗

把剑南来赋远游，又看东上浙江舟。山斋动是经时别，菜饭聊看半日留。醉里江湖真有味，春来花鸟正关愁。天台雁荡平生梦，凭仗诗囊次第收。
读于肃悯旌功录有感
作者：文徵明
朝代：明

南迁议起共仓皇，一疏支倾万弩强。既以安危系天下，曾无羽翼悟君王。莫嫌久假非真有，祗觉中兴未耿光。浅薄晚生何敢异，百年公论自难忘。老臣自处危疑地，天下遑遑尚握兵。千载计功真足掩，一时起事岂无名。未论时宰能生杀，须信天王自圣明。地下有知应不恨，万人争看墓门旌。
读于肃悯旌功录有感·其一
作者：文徵明
朝代：明

南迁议起共仓皇，一疏支倾万弩强。既以安危系天下，曾无羽翼悟君王。莫嫌久假非真有，祗觉中兴未耿光。浅薄晚生何敢异，百年公论自难忘。
读于肃悯旌功录有感·其二
作者：文徵明
朝代：明

老臣自处危疑地，天下遑遑尚握兵。千载计功真足掩，一时起事岂无名。未论时宰能生杀，须信天王自圣明。地下有知应不恨，万人争看墓门旌。
谒江浦庄先生留宿定山草堂
作者：文徵明
朝代：明
体裁：七言律诗

十亩青松四面山，草堂宛转乱流间。若非清福安能主，为访高人得暂閒。竹圃眠云秋濯濯，水舂孤枕夜潺潺。就中何事尤堪羡，国是人非了不关。
谢永嘉赵君泽寄兰
作者：文徵明
朝代：明

草堂安得有琳琅，傍案猗兰奕叶光。千里故人劳解佩，一窗幽意自生香。梦回凉月瓯江远，思入秋风楚畹长。渐久不闻馀冽在，始知身境两相忘。
谢钱孔周送蟹
作者：文徵明
朝代：明
体裁：古风

穷阴欲雪天瀰瀰，塞户僵眠对书几。故人知我有高怀，缄书为致佳公子。淞江水涸稻畦空，扫帘竭泽那求此。吾生于此颇关情，况对一尊清更旨。老妻大笑异寻常，我自适情君勿止。轮囷荦确类高人，对此若醒真俗矣。霜螯历落久垂涎，紫瀡淋漓先染指。诛求既已极脂膏，搜剔还应穷爪跪。莫言支解本无罪，正坐尊前风味美。淮阴慷慨以功烹，傅奕风流缘酒死。一笑题诗谢故人，坐上江山已千里。
谷日孔周子重禄之南楼小集
作者：文徵明
朝代：明
体裁：七言律诗

灵荚初开第八蓂，玉梅新试两三英。要知春早花期近，喜卜年丰谷旦晴。绿醑不教虚节叙，白头聊复话平生。相携莫便匆匆去，新月南楼正自明。
谷日早起
作者：文徵明
朝代：明

空庭草色映帘明，短鬓春风细细生。檐溜收声残雪尽，窗光落几晓寒轻。非贤宁畏蛇年至，多难欣占谷日晴。诗思揽人眠不得，山禽屋角有新声。
贺东畬钱先生搆别墅
作者：文徵明
朝代：明

共说于公治狱仁，还闻韦氏薄籯金。生儿已副高门望，作室能忘肯搆心。一脉承传书种在，百年培养庆源深。庭前手植三槐树，会见森森长碧阴。
贺九岭
作者：文徵明
朝代：明
体裁：七言律诗

巀然飞岭带晴岚，路出馀杭更绕南。往迹漫传人贺九，胜游刚爱月当三。岩前鹿绕云为路，木末僧依石作庵。一笑停舆风拂面，松花閒看落毵毵。
赋得庐山送卢师陈
作者：文徵明
朝代：明

谁见匡庐百叠苍，轺车八月下浔阳。天开画障芙蓉出，风约银河瀑布长。秀色从来堪揽结，壮游还待发文章。因君忽动江湖兴，便儗东林问草堂。
赋得野亭秋兴
作者：文徵明
朝代：明
体裁：七言律诗

断云狼籍近帘栊，天地萧条四壁空。尽日倚阑黄叶雨，一番吹鬓白蘋风。年光搔首孤鸿外，山色供愁落照中。欲寄閒情无那远，烟波江上采芙蓉。
赋得野亭秋兴
作者：文徵明
朝代：明

断云狼籍近帘栊，天地萧条四壁空。
尽日倚阑黄叶雨，一番吹鬓白蘋风。
年光搔首孤鸿外，山色供愁落照中。
欲寄闲愁无那远，烟波江上采芙蓉。
赋得野亭秋兴
作者：文徵明
朝代：明

断云狼藉近帘栊，天地萧条四壁空。尽日倚阑黄叶雨，一番吹鬓白蘋风。年光搔首孤鸿外，山色供愁落照中。欲寄閒情无那远，烟波江上采芙蓉。
赋王氏瓶中水仙
作者：文徵明
朝代：明

罗带无风翠自流，晚寒微亸玉搔头。九疑不见苍梧远，怜取湘江一片愁。新黄点额淡生春，日暮含颦故恼人。老去陈王才力减，相看无那洛波神。
赋王氏瓶中水仙·其一
作者：文徵明
朝代：明

罗带无风翠自流，晚寒微亸玉搔头。九疑不见苍梧远，怜取湘江一片愁。
赋王氏瓶中水仙·其二
作者：文徵明
朝代：明

新黄点额淡生春，日暮含颦故恼人。老去陈王才力减，相看无那洛波神。
赋瓶梅
作者：文徵明
朝代：明

断枝黏碧藓，残蕊叠冰纨。未乏溪山韵，尤宜几格看。移灯传壁影，垂箔护春寒。应断西湖梦，东风在席端。
赋盆兰
作者：文徵明
朝代：明

清真寒谷秀，幽独野人心。结意清霞佩，传情绿绮琴。德馨堪自近，道味许谁深。一笑歌璚树，春风雪满襟。
赐长寿綵缕
作者：文徵明
朝代：明

紫宸朝下锡灵丝，金水桥边拜命时。文绣自天腾五色，光华约臂结双螭。重惭潦倒随恩泽，还忝班行睹盛仪。愿得君王千万寿，日华常照衮衣垂。
赠月江
作者：文徵明
朝代：明
体裁：七言律诗

月印千江不尽流，江清月白两悠悠。澄来夜色金精溢，散却寒芒玉气浮。万顷不波天在水，一尘无染镜涵秋。道人悟取原来性，满目风烟一钓舟。
赠王履约履吉兄弟
作者：文徵明
朝代：明
体裁：七言律诗

春风独目总琳琅，素月流云缥缈光。未用寡辞推子敬，故应相敌有元方。百年有待麟呈瑞，千里欣看雁逐行。手结幽兰成杂佩，思君欲赠不能将。
赠王直夫
作者：文徵明
朝代：明

忆昨追随试有司，少年先听鹿鸣诗。老无时命吾何恨，君负才名众所推。盛世岂容驹在谷，云逵行见羽为仪。马蹄轻疾香尘起，万里天风拂桂枝。
赵丽卿侍御邀游冶城
作者：文徵明
朝代：明

落水萧萧带远空，冶城高处见秋风。重将白发游江左，依旧青山似洛中。有客樽前谈梦鹿，何人天际慕飞鸿。荒墩寂寞埋秋草，犹自风流忆谢公。
赵侍御丽卿邀游冶城
作者：文徵明
朝代：明
体裁：七言律诗

落木萧萧带雨空，治城高处见秋风。重将白发游江左，依旧青山似洛中。有客樽前谈梦鹿，何人天际慕飞鸿。荒墩寂寞埋秋草，犹自风流忆谢公。
辛亥除夕守岁
作者：文徵明
朝代：明

坐恋残年漫有情，夜堂烧烛待天明。不愁老大无同辈，祇觉聪明愧后生。得岁笑看新旧历，无眠厌听短长更。香消酒冷人初静，忽报晨鸡第一声。
过吉祥寺追和故友刘协中遗诗
作者：文徵明
朝代：明

殿堂深寂竹林閒，坐恋棕阴忘却还。水竹悠然有遐想，会心何必在空山。尘踪俗面强追閒，惭愧空门数往还。不见故人空约在，黄梅雨暗郭西山。
过吉祥寺追和故友刘协中遗诗·其一
作者：文徵明
朝代：明

殿堂深寂竹林閒，坐恋棕阴忘却还。水竹悠然有遐想，会心何必在空山。
过吉祥寺追和故友刘协中遗诗·其二
作者：文徵明
朝代：明

尘踪俗面强追閒，惭愧空门数往还。不见故人空约在，黄梅雨暗郭西山。
过吴文定公东庄
作者：文徵明
朝代：明

相君不见岁频更，落日平泉自怆情。
径草都迷新辙迹，园翁能识老门生。
空余列榭依流水，独上寒原眺古城。
匝地绿阴三十亩，游人归去乱禽鸣。
过吴文定公东庄
作者：文徵明
朝代：明

相君不见岁频更，落日平泉自怆情。径草都迷新辙迹，园翁能识老门生。空馀列榭依流水，独上寒原眺古城。匝地绿阴三十亩，游人归去乱禽鸣。
过孙文贵不在对庭中新竹
作者：文徵明
朝代：明

一室才容膝，居然不受埃。恍如城郭外，时有野人来。檐绿摇新竹，阶纹蚀古苔。未妨酬对寡，抚景自徘徊。
过履约
作者：文徵明
朝代：明

浪迹归来意渺茫，思君今日上君堂。厌看流俗求同志，喜对时羞是故乡。白发持螯能几醉，黄花在眼即重阳。马蹄不到阑干曲，日暮江楼数雁行。
过张秋追怀武功先生遗迹
作者：文徵明
朝代：明
体裁：七言律诗

投薪沈铁事悠悠，巨扫千寻压上游。河济从来天下尽，江淮今入地中流。当时物论轻文士，千载行人仰壮猷。人事几回桑海异，依然高碣镇东州。
过张秋追怀武功先生遗迹
作者：文徵明
朝代：明

投薪沉铁事悠悠，巨埽千寻压上流。河济从来天下尽，江淮今入地中流。当时物论轻文士，千载行人仰壮猷。人事几回桑海异，依然高碣镇东州。
过扬州登平山堂二首
作者：文徵明
朝代：明

莺啼三月过维扬，来上平山郭外堂。江左繁华隋柳尽，淮南形胜蜀冈长。百年往事悲陈迹，千里归人喜近乡。满地落花春醉醒，晚风吹雨过雷塘。平山堂上草芊绵，学士风流五百年。往事难追嘉祐迹，閒情聊试大明泉。隔江秀色千峰雨，落日平林万井烟。最是登临易生感，归心遥落片帆前。
过扬州登平山堂二首·其一
作者：文徵明
朝代：明

莺啼三月过维扬，来上平山郭外堂。江左繁华隋柳尽，淮南形胜蜀冈长。百年往事悲陈迹，千里归人喜近乡。满地落花春醉醒，晚风吹雨过雷塘。
过扬州登平山堂二首·其二
作者：文徵明
朝代：明

平山堂上草芊绵，学士风流五百年。往事难追嘉祐迹，閒情聊试大明泉。隔江秀色千峰雨，落日平林万井烟。最是登临易生感，归心遥落片帆前。
迎春日风雨斋居漫述二首·其一
作者：文徵明
朝代：明
体裁：五言律诗

迎春春欲至，风雨暮交加。未说迷牛马，真成湿岁华。林无霜后叶，梅有腊前花。客散虚斋寂，风檐自煮茶。
迎春日风雨斋居漫述二首·其二
作者：文徵明
朝代：明
体裁：五言律诗

风雨饯残腊，梅花迎早春。病淹愁绪在，鬓与物华新。短褐栖馀冷，重帘细暗尘。不嫌门寂寞，时有问奇人。
还家志喜
作者：文徵明
朝代：明

绿树成阴径有苔，园庐无恙客归来。清朝自是容疏懒，明主何尝弃不才。林壑岂无投老地，烟霞常护读书台。石湖东畔横塘路，多少山花待我开。
进春朝贺
作者：文徵明
朝代：明

玉殿千官拜冕旒，紫衣京兆在前头。四时盛德初临木，先日严寒已送牛。气转苍龙当法驾，风回明庶动宸斿。圣王和令思行庆，次第颁恩下九州。
进春朝贺
作者：文徵明
朝代：明
体裁：七言律诗

玉殿千官拜冕旒，紫衣京兆在前头。四时盛德初临木，先日严寒已送牛。气转苍龙当法驾，风回明庶动宸游。圣王和令思行庆，次第颁恩下九州。
追和倪元镇先生江南春
作者：文徵明
朝代：明

象床凝寒照蓝笋，碧幌兰温瑶鸭静。东风吹梦晓无踪，起来自觅惊鸿影。彤帘霏霏宿馀冷，日出莺花春万井。莫怪啼痕栖素巾，明朝红嫣鏖作尘。春日迟迟春波急，晓红啼春香雾湿。青华一失不再及，飞丝萦空眼花碧。楼前柳色迷城邑，柳外东风马嘶立。水中荇带牵柔萍，人生多情亦多营。
追和杨铁崖石湖花游曲
作者：文徵明
朝代：明

石湖雨歇山空濛，美人却扇歌回风。歌声宛转菱花里，鸳鸯飞来天拍水。当时仙伯醉云门，酒痕翻污石榴裙。遗踪无复芳尘步，湖上空馀昔人墓。昔人既去今人来，千载风流付一杯。雪藕萦丝荐冰椀，蛱蝶飞来逐歌板。夕阳刚在画桥西，一段春光属品题。伤心不见催花使，只有黄鹂啼再四。无限春愁谁与笺，玉奴会唱紫霞篇。
追和王叔明溪南醉归诗
作者：文徵明
朝代：明

荆南山前花满溪，山空独有春风知。春风几度吹花落，溪上花飞春亦归。溪女歌残桃叶渡，相思几绿江南树。思君欲济川无梁，千片桃花溪路长。春风桃李秋空月，人生易得头如雪。万里才看北雁来，一樽又与东风别。对酒当歌秋月明，摘花酿酒春杯冽。溪翁不见草堂閒，无限春光付啼鴂。
追和钱舜举山居韵
作者：文徵明
朝代：明

翠深山带屋，绿净水通门。泉石情还重，丘园道自尊。种莎添野色，留竹护篱根。乐事惟心会，休逢俗子论。
追送石潭宗伯次归舟喜雨韵
作者：文徵明
朝代：明

宦情牢落澹于秋，归兴萧然一钓舟。雨露难忘天地德，江湖还系庙廊忧。古来兴废非人力，君子行藏与道谋。满目青山天万里，烟波浩荡没轻鸥。
送乔冢宰致仕还太原二首
作者：文徵明
朝代：明

四十馀年仕阙廷，归来双鬓未全星。一身用舍关天下，千载风流尚典刑。启事从来誇水鉴，移文曾不愧山灵。等閒颂德知何益，自有勋名照汗青。四朝文物仰前修，一日功成遂乞休。君子致身惟道在，野人思治愿公留。狄门桃李叨知己，白下江山忆旧游。莫谓白岩多乐事，希文常负庙廊忧。
送乔冢宰致仕还太原二首·其一
作者：文徵明
朝代：明

四十馀年仕阙廷，归来双鬓未全星。一身用舍关天下，千载风流尚典刑。启事从来誇水鉴，移文曾不愧山灵。等閒颂德知何益，自有勋名照汗青。
送乔冢宰致仕还太原二首·其二
作者：文徵明
朝代：明

四朝文物仰前修，一日功成遂乞休。君子致身惟道在，野人思治愿公留。狄门桃李叨知己，白下江山忆旧游。莫谓白岩多乐事，希文常负庙廊忧。
送于器之廉宪还滁
作者：文徵明
朝代：明

东风吹尽燕台雪，潞水垂杨已堪折。自笑人生得几时，三年两度都门别。都门日日有行人，我独与君情最亲。向来宦辙苦南北，去此尚是江湖身。君向江湖我尘土，从此云山亦修阻。岂惟去住隔云泥，本自疆封限吴楚。忆得滁阳始相见，绀发垂云俱弱冠。四十年来转首空，升沉异势容颜变。不独容颜改旧时，世情翻覆浮云移。江湖风月足涛浪，道路天险藏嵚巇。君能不易平生志，岂识人间有机事。不将妩媚猎时名，更树风声招物忌。践扬中外垂廿年，空囊羸马意萧然。昂藏不受世人识，肮脏徒为知己怜。知己怜君君不恨，浙水东西有公论。但须俯仰面无惭，未怕伶俜身独困。平生颇厌乞墦徒，昏夜哀怜正堪悯。若教游宦损初心，相去中间不能寸。此志悠悠我独知，青山不负当年期。幽谷云深每独往，琅琊月出咏归迟。醉翁亭下泉堪酿，君去归兮我惆怅。四时朝暮古人情，同负幽怀不同赏。
送何元朗南京孔目
作者：文徵明
朝代：明

一命周行列镐京，閒官刚喜玉堂清。紫薇兰省聊通籍，绿水红莲亦宦情。爽气钟山秋拄笏，春风鳌禁晓闻莺。白头老友难为别，飞梦先驰建业城。
送何少宰左迁南京工侍二首
作者：文徵明
朝代：明

拜章伏阁举伦彝，耿耿忠言动赤墀。名义千年元自重，礼文一代敢谁私。直躬自古难忘蹇，了事知公不是痴。去去保釐非远谪，未须惆怅续骚词。何人发难干伦纪，有客输忠翼圣明。礼重乾坤那可易，事干名教得无争。百年富贵浮云淡，万里江湖白发生。李白从来多感慨，凤凰台上望神京。
送何少宰左迁南京工侍二首·其一
作者：文徵明
朝代：明

拜章伏阁举伦彝，耿耿忠言动赤墀。名义千年元自重，礼文一代敢谁私。直躬自古难忘蹇，了事知公不是痴。去去保釐非远谪，未须惆怅续骚词。
送何少宰左迁南京工侍二首·其二
作者：文徵明
朝代：明

何人发难干伦纪，有客输忠翼圣明。礼重乾坤那可易，事干名教得无争。百年富贵浮云淡，万里江湖白发生。李白从来多感慨，凤凰台上望神京。
送冢宰朱玉峰之南京
作者：文徵明
朝代：明

留司晚望重衡钧，三十年来侍从臣。远去独安恬退节，众中欣见老成人。两京规制遥相望，六代江山迹未陈。盛世宦游应自乐，有人东望惜音尘。晚通仕籍喜同朝，此去江东属望劳。留务从来须长者，雅怀自喜得閒曹。百年家世睢阳重，一代文章甲榜高。去去壮游知未已，秋霜才入鬓边毛。
送冢宰朱玉峰之南京·其一
作者：文徵明
朝代：明

留司晚望重衡钧，三十年来侍从臣。远去独安恬退节，众中欣见老成人。两京规制遥相望，六代江山迹未陈。盛世宦游应自乐，有人东望惜音尘。
送冢宰朱玉峰之南京·其二
作者：文徵明
朝代：明

晚通仕籍喜同朝，此去江东属望劳。留务从来须长者，雅怀自喜得閒曹。百年家世睢阳重，一代文章甲榜高。去去壮游知未已，秋霜才入鬓边毛。
送凌震任黔阳
作者：文徵明
朝代：明
体裁：七言律诗

短棹沅湘路不迷，黔阳更在武陵西。平生志业轻千里，晚岁文章到五溪。荏苒雪泥鸿雁迹，阴深云木鹧鸪啼。莫言游宦伤行役，剩有江山入品题。
送卢师陈奉使紫荆关
作者：文徵明
朝代：明

季冬繁霜雪，塞草寒不菲。之子遵朔方，驾言即长岐。扬旌灞水北，促辔渔阳西。岂不念修阻，王程有严期。丈夫既策名，委身事驱驰。咨诹重将指，辛苦焉得辞。况君志远游，夙昔攻文词。上谷古雄镇，幽并势威夷。于焉寄慷慨，亦足宣遐思。岂若抱椠人，终年守金闺。鸣珂紫云阙，端简白玉墀。通籍岂不佳，旅进曾何俾。古贤荣有事，去子行无稽。念惟羁愁中，复此相仳离。长风西北来，吹我双鬓丝。高歌激清商，愿倒风前卮。
送唐御史应韶应天府丞
作者：文徵明
朝代：明

曾持绣斧事澄清，暂辍班行佐尹京。总为希仁能镇物，况来唐介有先声。万年宫阙瞻丰镐，六代江山入宰衡。去去望之非久外，安排台鼎望功成。
送孙从一编修佥宪浙江
作者：文徵明
朝代：明

羡君潇洒玉堂仙，顾我飘零亦备员。海内论交兼两世，班行联署恰三年。别肠忍折燕台柳，宦况遥飞越水船。谁谓江南身渐远，忧心常在五云边。
送彭赴嘉兴训导
作者：文徵明
朝代：明

清时一命忝师儒，百里邻州接里闾。志养于今欣有禄，官贫莫叹食无鱼。微名聊足酬初志，多暇何妨读旧书。九十老人须在念，频频书札问兴居。东望嘉禾近百程，漫随儒牒去亲庭。蝉联宦业承三世，辛苦传家有一经。我老自怜衰鬓白，汝行不失旧毡青。还应别后钟情处，飞梦时时秀水亭。
送彭赴嘉兴训导二首·其一
作者：文徵明
朝代：明
体裁：七言律诗

清时一命忝师儒，百里邻州接里闾。志养于今欣有禄，官贫莫叹食无鱼。微名聊足酬初志，多暇何妨读旧书。九十老人须在念，频频书札问兴居。
送彭赴嘉兴训导二首·其二
作者：文徵明
朝代：明
体裁：七言律诗

东望嘉禾近百程，漫随儒牒去亲庭。蝉联宦业承三世，辛苦传家有一经。我老自怜衰鬓白，汝行不失旧毡青。还应别后钟情处，飞梦时时秀水亭。
送戴时重佥宪之蜀
作者：文徵明
朝代：明

剑南旌旆拂重关，新系台衔旧法官。此去筹边知有略，于今治蜀却须宽。高怀雅称江山壮，圣代休歌道路难。万里桥东明月上，定应回首忆长安。
送族弟彦端还衡山
作者：文徵明
朝代：明

彦字诸孙端甫良，秋风访族自衡阳。百年文物家声在，累叶松楸世泽长。君视前人应不忝，我于同姓自难忘。不堪相见还相别，楚水吴山意渺茫。
送春
作者：文徵明
朝代：明

野桃开尽麦初秋，十日南风柘叶稠。水暖池塘飞乳鸭，雨深篱落长牵牛。似闻弄玉催团扇，谁见凝妆上翠楼。便儗开樽歌此曲，只应春酒解消愁。
送柯奇纯主事归莆阳
作者：文徵明
朝代：明

新命才看下玉除，归心早寄入闽车。不须驷马誇题柱，且着斑衣慰倚闾。因病得閒情好在，移忠为孝乐何如。春风伫看重来日，黑发光阴正有馀。
送洪玉方
作者：文徵明
朝代：明

才接鸳行喜有馀，又驱王事驾轺车。君频有役难为别，我老思家欲附书。道路风波方浩荡，岁寒冰雪定何如。此行国计从知重，四海民劳亦可虞。
送王承恩侍讲参政四川
作者：文徵明
朝代：明

鸟道巇㠊万里赊，从臣分省向三巴。中朝声望云山重，内史文章锦水华。烂熳新恩苍玉节，依然旧署紫薇花。只应未忘论思地，翘首金銮北斗斜。
送王承恩侍讲参政四川
作者：文徵明
朝代：明
体裁：七言律诗

鸟道巇岖万里赊，从臣分省向三巴。中朝声望云山重，内史文章锦水华。烂熳新恩苍玉节，依然旧署紫薇花。只应未忘论思地，翘首金銮北斗斜。
送石斋太傅致仕还蜀
作者：文徵明
朝代：明

春风归马拥都城，争羡贤哉太傅行。吾道正从占出处，斯人端不负平生。云移玉垒堪支笏，水落瞿塘便濯缨。落日啼猿夔府道，定依南斗望神京。朝辞黄阁谢君王，暮向成都问草堂。璇毂亲扶尧日月，云章曾补舜衣裳。由来道大难为用，此日功成且退藏。满地落花春梦醒，濯清亭上听沧浪。
送石斋太傅致仕还蜀·其一
作者：文徵明
朝代：明

春风归马拥都城，争羡贤哉太傅行。吾道正从占出处，斯人端不负平生。云移玉垒堪支笏，水落瞿塘便濯缨。落日啼猿夔府道，定依南斗望神京。
送石斋太傅致仕还蜀·其二
作者：文徵明
朝代：明

朝辞黄阁谢君王，暮向成都问草堂。璇毂亲扶尧日月，云章曾补舜衣裳。由来道大难为用，此日功成且退藏。满地落花春梦醒，濯清亭上听沧浪。
送胡承之少卿左迁潞州倅
作者：文徵明
朝代：明

一行诏下便遐征，太息天王本圣明。此际亦知言可讳，使君自以去为荣。浮云落日天涯恨，白鸟沧洲物外情。去去江湖尘满目，不知何处望神京。
送蒋员外浙东采木还朝
作者：文徵明
朝代：明

祗命临南服，奏功旋上京。欢声载后车，玉节光前津。维皇崇出治，肃肃建清庙。郁攸昨肆沴，潭潭付延燎。皇心轸隆业，起废属司空。抡材匪云易，使君简宸衷。维兹浙东南，民穷岁仍厄。山空川泽竭，畴堪重兹役。使君独垂青，勿缓亦勿期。上足俾国用，下恤斯民疲。民疲不知劳，功成使君去。青山挂离思，白日照行路。夙驾不容淹，遗惠何能忘。愿君茂远猷，万里永相望。
送蔡巨源参政
作者：文徵明
朝代：明

廿年湖海漫相知，再见都城总别离。旅客倦游常卧病，使君王事有程期。清风万里闽山节，明月孤舟潞水思。尘土欺人双鬓短，不知何处更论诗。
送袁裕春佥宪之建宁
作者：文徵明
朝代：明

拾遗省闼岁才更，忽领行台抚建宁。喜见胜之持使节，却教汲黯去朝廷。民情有待随车雨，天汉先瞻执法星。雅志高怀何处写，武夷山有晦翁亭。
送赵丽卿
作者：文徵明
朝代：明

青骢款款旆悠悠，遥指孤云向石头。到日长安应在望，夕阳江上更登楼。旅居邻近最多情，几度趋朝并马行。今日吾留君却去，共谁长乐听钟声。西风吹散马头尘，忍见南来白水津。不独别离伤远道，衰迟亦是要归人。清秋北雁尽南征，我独东归计未成。为计金陵文酒伴，年来白发满头生。
送赵丽卿·其一
作者：文徵明
朝代：明

青骢款款旆悠悠，遥指孤云向石头。到日长安应在望，夕阳江上更登楼。
送赵丽卿·其三
作者：文徵明
朝代：明

西风吹散马头尘，忍见南来白水津。不独别离伤远道，衰迟亦是要归人。
送赵丽卿·其二
作者：文徵明
朝代：明

旅居邻近最多情，几度趋朝并马行。今日吾留君却去，共谁长乐听钟声。
送赵丽卿·其四
作者：文徵明
朝代：明

清秋北雁尽南征，我独东归计未成。为计金陵文酒伴，年来白发满头生。
送钱元抑会试
作者：文徵明
朝代：明

泽国寒深木叶彫，征人欲发意萧萧。公车儗奏长杨赋，祖道先题驷马桥。三月东风春烂漫，五云西去郁岧峣。一杯明日三千里，看取清霜拂旧貂。
送钱元抑南归口号十首
作者：文徵明
朝代：明

一官贫薄仅三年，不计归囊肯计迁。笑杀当时高隐者，区区犹待买山钱。吴田百亩岁常荒，家计萧然只草堂。却有春眠浓似酒，不将朝市博江乡。黄尘车毂不曾停，白发怀恩恋阙廷。谁是东吴钱若水，归来双鬓只青青。风尘西北三边警，灾沴东南万姓艰。世事去今无限在，只应张翰不相关。高人原不爱高官，帝与官衔宠退閒。添得空名将底用，批风抹月管青山。羡君五十赋归欤，我亦头颅五十馀。把袂不须伤远别，病夫行已厌尘裾。少时同学晚同朝，一着输君去独高。落日黄尘回马处，满头衰发不堪搔。老去怀乡不自欣，况堪客里送归人。只应晓梦随君去，茶磨山前看早春。三月吴门柳絮飞，到家应及子鱼肥。殷勤相送还相祝，管领湖山待我归。旧游何处石湖西，故友相思意欲迷。为语近来憔悴尽，日骑羸马听朝鸡。
送钱元抑南归口号十首·其一
作者：文徵明
朝代：明

一官贫薄仅三年，不计归囊肯计迁。笑杀当时高隐者，区区犹待买山钱。
送钱元抑南归口号十首·其七
作者：文徵明
朝代：明

少时同学晚同朝，一着输君去独高。落日黄尘回马处，满头衰发不堪搔。
送钱元抑南归口号十首·其三
作者：文徵明
朝代：明

黄尘车毂不曾停，白发怀恩恋阙廷。谁是东吴钱若水，归来双鬓只青青。
送钱元抑南归口号十首·其九
作者：文徵明
朝代：明

三月吴门柳絮飞，到家应及子鱼肥。殷勤相送还相祝，管领湖山待我归。
送钱元抑南归口号十首·其二
作者：文徵明
朝代：明

吴田百亩岁常荒，家计萧然只草堂。却有春眠浓似酒，不将朝市博江乡。
送钱元抑南归口号十首·其五
作者：文徵明
朝代：明

高人原不爱高官，帝与官衔宠退閒。添得空名将底用，批风抹月管青山。
送钱元抑南归口号十首·其八
作者：文徵明
朝代：明

老去怀乡不自欣，况堪客里送归人。只应晓梦随君去，茶磨山前看早春。
送钱元抑南归口号十首·其六
作者：文徵明
朝代：明

羡君五十赋归欤，我亦头颅五十馀。把袂不须伤远别，病夫行已厌尘裾。
送钱元抑南归口号十首·其十
作者：文徵明
朝代：明

旧游何处石湖西，故友相思意欲迷。为语近来憔悴尽，日骑羸马听朝鸡。
送钱元抑南归口号十首·其四
作者：文徵明
朝代：明

风尘西北三边警，灾沴东南万姓艰。世事去今无限在，只应张翰不相关。
送陆举之
作者：文徵明
朝代：明
体裁：七言律诗

三载追随供奉班，方舟千里又同还。君行问寝辞青琐，我已焚鱼住碧山。尘土自怜羸马倦，江湖莫羡白鸥閒。匆匆手袂何须恋，剡曲吴淞一水间。
送陆举之
作者：文徵明
朝代：明

三载追随供奉班，方舟千里又同还。君行问寝辞青？，我已焚鱼住碧山。尘土自怜羸马倦，江湖莫羡白鸥閒。匆匆手袂何须恋，剡曲吴淞一水间。
送陈尚书南京工部
作者：文徵明
朝代：明

老成闻望压群僚，南去台阶八座高。江左旧都供览胜，国家留务重分曹。经营列省工惟叙，出入三朝我独劳。最是阙庭忘未得，凤台高处首频搔。
送陈良会御史左迁合浦丞
作者：文徵明
朝代：明

谁兴濮议紊彝章，国是纷然失故常。慷慨一言思悟主，艰难万里遂投荒。君于职业真无负，我忝乡人与有光。去去还珠亭下路，苏公千载有遗芳。
道出淮泗舟中阅高常侍集有自淇涉黄河十二首因次其韵
作者：文徵明
朝代：明

扬舲入淮泗，春云去閒閒。彭门在何许，仰见云龙山。逝矣黄楼人，清风邈难攀。坐令千载轻，宇宙俛仰间。燕燕语樯头，凫鹥遵枉渚。凡物囿化机，飞鸣各求侣。羁人独何如，托身无处所。皦皦青天云，悠然自遐举。徐淮多往躅，行行入周访。始瞻芒砀云，忽出清泗上。千秋赏雄图，白发不相放。歌风与戏马，高台屹相向。失身落名网，汗漫江湖间。扬舟涉清济，回首送淮山。青山岂不佳，白日不得閒。斜光散烟莽，暝禽时独还。渚蒲十里青，堤柳千丝直。行路尚裹裘，忽忽徂春色。暑寒有恒期，人事无能测。鱼鸟独会心，忻然似相识。伊昔东山贤，悠然眷迟暮。常恐儿辈觉，悽其损欢趣。富贵草露晞，勋猷春电䳱。云胡不暂息，驰身傍荒戍。潮水绝彭门，扬帆凌北固。何必非故乡，区中本形寓。况此游目馀，平生赏心处。清川渺无穷，青山不知数。客梦落遥天，浮云更盘互。辞家一千里，圆景更弦望。朝烟航济阴，落日宿汶上。百川自东逝，千帆皆北向。结发事明主，事左神益王。眷兹行役艰，那能不恻怆。未遂羽仪心，且逐江湖放。朝出乱帆前，暮落千山后。十日溯春流，未离清济口。忆初辞里门，不谓行当久。方舟得旧知，春风共尊酒。东风吹扁舟，日暮率西浒。平生学操舟，未识修途苦。齐鲁冬春交，河源方仰雨。千里飞尘沙，经旬饮斥卤。白鸥落遥湍，忧来时自数。何当狎禽鱼，去作湖山主。明月照古堰，夜泊洪河滨。河流委以输，月亦如环循。物理有荣悴，发育春风仁。如何慕古士，卒岁常苦辛。事情从倒置，何但如积薪。风尘淹岁月，行路伤心神。龟蒙不可即，东望空嶙峋。冉冉春云度，依依杨柳津。渺渺长风沙，恻恻远游人。黄金销欲尽，白发日夜新。昨日梦故乡，觉来济水滨。济水千里驰，去去随漂沦。宁免颜色改，长岐吹暗尘。忆我出门时，春风初著柳。行行阻川途，已落飞絮后。白日感西飞，黄流正东走。河流几百折，时时回鹢首。南风自何来，吹渡古汴口。须臾走尘沙，奄忽迷九有。收帆斜日明，青山落吾手。倚杖看春山，不觉立已久。前临济水清，那堪照衰朽。
道出淮泗舟中阅高常侍集有自淇涉黄河十二首因次其韵·其七
作者：文徵明
朝代：明

辞家一千里，圆景更弦望。朝烟航济阴，落日宿汶上。百川自东逝，千帆皆北向。结发事明主，事左神益王。眷兹行役艰，那能不恻怆。未遂羽仪心，且逐江湖放。
道出淮泗舟中阅高常侍集有自淇涉黄河十二首因次其韵·其三
作者：文徵明
朝代：明

徐淮多往躅，行行入周访。始瞻芒砀云，忽出清泗上。千秋赏雄图，白发不相放。歌风与戏马，高台屹相向。
道出淮泗舟中阅高常侍集有自淇涉黄河十二首因次其韵·其九
作者：文徵明
朝代：明

东风吹扁舟，日暮率西浒。平生学操舟，未识修途苦。齐鲁冬春交，河源方仰雨。千里飞尘沙，经旬饮斥卤。白鸥落遥湍，忧来时自数。何当狎禽鱼，去作湖山主。
道出淮泗舟中阅高常侍集有自淇涉黄河十二首因次其韵·其二
作者：文徵明
朝代：明

燕燕语樯头，凫鹥遵枉渚。凡物囿化机，飞鸣各求侣。羁人独何如，托身无处所。皦皦青天云，悠然自遐举。
道出淮泗舟中阅高常侍集有自淇涉黄河十二首因次其韵·其五
作者：文徵明
朝代：明

渚蒲十里青，堤柳千丝直。行路尚裹裘，忽忽徂春色。暑寒有恒期，人事无能测。鱼鸟独会心，忻然似相识。
道出淮泗舟中阅高常侍集有自淇涉黄河十二首因次其韵·其八
作者：文徵明
朝代：明

朝出乱帆前，暮落千山后。十日溯春流，未离清济口。忆初辞里门，不谓行当久。方舟得旧知，春风共尊酒。
道出淮泗舟中阅高常侍集有自淇涉黄河十二首因次其韵·其六
作者：文徵明
朝代：明

伊昔东山贤，悠然眷迟暮。常恐儿辈觉，悽其损欢趣。富贵草露晞，勋猷春电䳱。云胡不暂息，驰身傍荒戍。潮水绝彭门，扬帆凌北固。何必非故乡，区中本形寓。况此游目馀，平生赏心处。清川渺无穷，青山不知数。客梦落遥天，浮云更盘互。
道出淮泗舟中阅高常侍集有自淇涉黄河十二首因次其韵·其十
作者：文徵明
朝代：明

明月照古堰，夜泊洪河滨。河流委以输，月亦如环循。物理有荣悴，发育春风仁。如何慕古士，卒岁常苦辛。事情从倒置，何但如积薪。风尘淹岁月，行路伤心神。龟蒙不可即，东望空嶙峋。
道出淮泗舟中阅高常侍集有自淇涉黄河十二首因次其韵·其十一
作者：文徵明
朝代：明

冉冉春云度，依依杨柳津。渺渺长风沙，恻恻远游人。黄金销欲尽，白发日夜新。昨日梦故乡，觉来济水滨。济水千里驰，去去随漂沦。宁免颜色改，长岐吹暗尘。
道出淮泗舟中阅高常侍集有自淇涉黄河十二首因次其韵·其十二
作者：文徵明
朝代：明

忆我出门时，春风初著柳。行行阻川途，已落飞絮后。白日感西飞，黄流正东走。河流几百折，时时回鹢首。南风自何来，吹渡古汴口。须臾走尘沙，奄忽迷九有。收帆斜日明，青山落吾手。倚杖看春山，不觉立已久。前临济水清，那堪照衰朽。
道出淮泗舟中阅高常侍集有自淇涉黄河十二首因次其韵·其四
作者：文徵明
朝代：明

失身落名网，汗漫江湖间。扬舟涉清济，回首送淮山。青山岂不佳，白日不得閒。斜光散烟莽，暝禽时独还。
道复西斋偶成
作者：文徵明
朝代：明

风生回渚玉涟漪，秋晚茆檐白日迟。一事不经心境寂，离离松影坐来移。
道复西斋古石
作者：文徵明
朝代：明

玲珑苍壁太湖姿，浪蚀沙淘面面奇。百穴晴窗通玉女，一拳小石梦仇池。乍逢合下南宫拜，欲咏还输白傅词。便拟高斋题列岫，朝来秀色满檐帷。
道复西斋古石
作者：文徵明
朝代：明
体裁：七言律诗

玲珑苍壁太湖姿，浪蚀沙陶面面奇。百穴晴窗通玉女，一拳小石梦仇池。乍逢合下南宫拜，欲咏还输白傅词。便拟高斋题列岫，朝来秀色满襜帷。
遣怀
作者：文徵明
朝代：明

末习丹铅未扫除，等閒宣索到公车。百年玩物能无丧，万事随缘自有馀。敢讳画师呼立本，直惭狗监荐相如。白云万里山千叠，岂不怀归畏简书。
邢丽文顾访小斋话旧
作者：文徵明
朝代：明

十年踪迹一追欢，已觉萧萧两鬓残。里社与君游最久，头颅如此见何难。不忘习气评新业，相顾尘埃只旧冠。为说流光堪恋惜，故盟从此莫教寒。
邵二泉司徒以惠山泉饷白岩先生适吴宗伯宁庵寄阳羡茶亦至白岩烹以饮客命余赋诗
作者：文徵明
朝代：明

谏议印封阳羡茗，卫公驿送惠山泉。百年佳话人兼胜，一笑风檐手自煎。閒兴未誇禅榻畔，月明还到酒樽前。品尝只合王公贵，惭愧清风被玉川。
邻溪为朱双桥乃翁赋
作者：文徵明
朝代：明
体裁：七言律诗

卜得高邻隔世哗，清苕十里碧云斜。去家不远堪临钓，傍户流来自落花。细雨听歌青箬笠，夕阳分占白鸥沙。祗今人远遗踪在，满目烟波漾月华。
郁裕州忠节诗
作者：文徵明
朝代：明

仓皇战守强撑支，力尽孤城竟死之。不谓真卿能备寇，终然南八是男儿。尘昏何处归辽鹤，月黑空山叫子规。不负平生忠孝志，故人亲勒墓前碑。
郊台寓目
作者：文徵明
朝代：明

徙倚郊台酒半醺，千年陈迹草纷纷。风烟又与行春别，秀色平将宝积分。水落平湖洲乱吐，天垂四野日初曛。春山何似秋山好，红叶青松锁白云。
郑太吉送慧泉试吴大本寄茶
作者：文徵明
朝代：明
体裁：七言律诗

醉思雪乳不能眠，活火砂瓶夜自煎。白绢旋开阳羡月，竹符新汲慧山泉。地垆残雪贫陶谷，破屋清风病玉川。莫道年来尘满腹，小窗寒梦已醒然。
郭西闲泛
作者：文徵明
朝代：明

雨足新蒲长碧芽，野塘十里抱村斜。青春语燕窥游舫，白日流云漾浅沙。湖上修眉远山色，风前薄面小桃花。老翁负汲归何处，深树鸡鸣有隐家。
醉仙图
作者：文徵明
朝代：明
体裁：古风

长松拔地生昼寒，玉泉汩汨鸣高滩。世间万事日不足，山中百年才转毂。试看骑马傍朱门，何似餐芝友麋鹿。有时高啸度长风，白云扶醉蓬莱宿。蓬莱之宫渺何许，中有儒仙自霞举。宁知城市有閒人，只与仙家隔一尘。
醉花阴·病中忆陈氏牡丹
作者：文徵明
朝代：明
体裁：词

秀石倚空春照屋。粉露团赪玉。想见可怜人不到，经春，此意还谁属。自怜不带看花福。病与愁相续。病起定何时，生怕春归，零落红栖绿。
采桑图
作者：文徵明
朝代：明

茜裙青袂谁家女，结伴墙东采桑去。采桑日暮怕归迟，室中箔寒蚕苦饥。只愁墙下桑叶稀，不知墙头花乱飞。一春辛苦只自知，百年能着几罗衣。
采桑图
作者：文徵明
朝代：明
体裁：古风

茜裙青袂谁家女，结伴墙东采桑去。采桑日暮怕归迟，室中箔寒蚕苦饥。只愁墙下桑叶稀，不知墙头花乱飞。一春辛苦只自知，百年能著几罗衣。
采莲图
作者：文徵明
朝代：明

横塘西头春水生，荷花落日照人明。花深叶暗不辨人，有时叶底闻歌声。歌声宛转谁家女，自把双桡击兰渚。不愁击渚溅红裳，水中惊起双鸳鸯。
重至滁州同诸友游琅琊
作者：文徵明
朝代：明
体裁：七言律诗

兼旬行李滞滁州，不到琅琊亦枉留。饮伴况来多旧好，山灵应不厌重游。四时风景初无恙，千里登临易起愁。安得移家终此住，读书朝暮对溪流。
重葺先庐履仁有诗奉答一首
作者：文徵明
朝代：明
体裁：五言律诗

基构百年谋，依然四壁秋。庭阴分柳色，檐影带云流。客到从题凤，余生本类鸠。稍令供燕祭，此外复何求。
重过大云庵次明九逵履约兄弟同游
作者：文徵明
朝代：明

沧浪池水碧于苔，依旧松关映水开。城郭近藏行乐地，烟霞常护读书台。行追春事花无迹，閒觅题名壁有埃。古栝苍然三百尺，秪应曾见宝昙来。
重阳前一日饮孔周有斐堂
作者：文徵明
朝代：明
体裁：七言律诗

尘土欺人两月忙，深秋才上故人堂。却怜违阔翻情厚，不觉淹留入话长。翠箔香风吹桂子，布袍寒信作重阳。百年辛苦还防死，好对良辰尽此觞。
野行因过废寺
作者：文徵明
朝代：明

久客念摇落，意行还寂寥。馀寒栖短褐，斜日带荒寮。岁事行将尽，羁䰟黯欲销。云房才咫尺，便觉远尘嚣。
野行因过废寺
作者：文徵明
朝代：明
体裁：五言律诗

久客念摇落，行行还寂寥。馀寒栖短褐，斜日带荒寮。岁事行将尽，羁魂黯欲销。云房才咫尺，便觉远尘嚣。
金山寺待月
作者：文徵明
朝代：明

浮玉山前玉露凉，晚潮微上月洋洋。鱼龙深夜浮光怪，云树遥空带渺茫。水国题诗酬一宿，中泠裹茗荐初尝。江风吹酒不能睡，起踏松阴自绕廊。
金山诗追赋
作者：文徵明
朝代：明

白发金山续旧游，依然绀宇压中流。沙痕灭没潮侵磴，帆影参差日映楼。江汉东西千古逝，乾坤高下一身浮。谪仙故自多愁绪，更上留云望帝州。
金陵中秋
作者：文徵明
朝代：明

雨晴秋色满长安，月贯黄云百宝团。见说清光天下共，不图今夜客中看。天垂紫禁星河淡，江绕金城风露寒。吹断碧箫丹桂发，玉人何处倚阑干。
金陵咏怀
作者：文徵明
朝代：明

钟山日上紫烟收，金阙参差万瓦流。帝业千年浮王气，都城百雉隐高秋。声华谁觅乌衣巷，形胜空吟白鹭洲。回首壮游心未已，西风策马看吴钩。
金陵客怀
作者：文徵明
朝代：明

当户寒蛩泣露莎，盆池疏雨战衰荷。飘零魂梦惊初定，羁旅秋光得最多。江上诗情传警报，樽前壮志说登科。帝京烂漫江山在，满目西风抚剑歌。青衫潦倒发垂肩，一举明经二十年。老大未忘馀业在，追随刚为后生怜。槐花十日金陵雨，桂子三秋玉露天。壮志乡心两无着，夜呼儿子话灯前。
金陵客怀·其一
作者：文徵明
朝代：明

当户寒蛩泣露莎，盆池疏雨战衰荷。飘零魂梦惊初定，羁旅秋光得最多。江上诗情传警报，樽前壮志说登科。帝京烂漫江山在，满目西风抚剑歌。
金陵客怀·其二
作者：文徵明
朝代：明

青衫潦倒发垂肩，一举明经二十年。老大未忘馀业在，追随刚为后生怜。槐花十日金陵雨，桂子三秋玉露天。壮志乡心两无着，夜呼儿子话灯前。
金陵客楼与陈淳夜话
作者：文徵明
朝代：明

卷书零乱笔纵横，对坐寒窗夜二更。奕世通家叨父行，十年知己愧门生。高楼酒醉灯前雨，孤榻秋深病里情。最是世心忘不得，满头尘土说功名。
金陵客楼与陈淳夜话
作者：文徵明
朝代：明
体裁：七言律诗

卷书零乱笔纵横，对坐寒窗夜二更。奕世通家叨父行，十年知己愧门生。高楼酒醒灯前雨，旅榻秋深病里情。最是世心忘不得，满头尘土说功名。
金陵秋夜与彭寅之汤子重步月
作者：文徵明
朝代：明
体裁：七言律诗

双阙深沈夜向阑，碧天露下葛衣单。风吹急柝严城闭，月照行人古道寒。往事悠悠歌凤去，青山靡靡识龙蟠。壮怀万里同游在，满目风烟引剑看。
金陵秋夜与彭寅之汤子重步月
作者：文徵明
朝代：明

双阙深沉夜向阑，碧天露下葛衣单。风吹急柝严城闭，月照行人古道寒。往事悠悠歌凤去，青山靡靡识龙蟠。壮怀万里同游在，满目风烟引剑看。
钜野次九逵韵
作者：文徵明
朝代：明

黄河互回折，青山时隐见。行行次钜野，古服犹汉县。空闻泽既猪，非复禹初甸。野色浩无垠，忽复春风变。春风不可稽，客子行亦倦。黄金日以销，转觉青衫贱。雨浊或胶舟，时行眺回堰。惊吹捲平沙，河流激飞箭。何处望神京，天涯云一片。谁云千里遥，去去南风便。
钱氏池上芙蓉
作者：文徵明
朝代：明

九月江南花事休，芙蓉宛转在中洲。美人笑隔盈盈水，落日还生渺渺愁。露洗玉盘金殿冷，风吹罗带锦城秋。相看未用伤迟暮，别有池塘一种幽。
钱氏西斋粉红桃花
作者：文徵明
朝代：明

温情腻质可怜生，浥浥轻韶入粉匀。新暖透肌红沁玉，晚风吹酒淡生春。窥墙有态如含笑，对面无言故恼人。莫作寻常轻薄看，杨家姊妹是前身。
閒兴
作者：文徵明
朝代：明

绿阴深覆草堂凉，老倦抛书觉昼长。尘土不飞髹几净，宝垆亲注水沉香。苍苔绿树野人家，手卷垆薰意自嘉。莫道客来无供设，一杯阳羡雨前茶。绕庭芳草燕差池，满院清阴树绿离。帘捲不知西日下，自持閒客了残棋。酒阑客散小堂空，旋卷疏帘受晚风。坐久忽惊凉影动，一痕新月在梧桐。閒门谢客日常扃，好鸟隔林时一声。暖气薰人浑欲醉，碧梧窗下拂桃笙。端溪古研紫琼瑶，斑管新装亦兔毫。长日南窗无客至，乌丝小茧写离骚。
閒兴·其一
作者：文徵明
朝代：明

绿阴深覆草堂凉，老倦抛书觉昼长。尘土不飞髹几净，宝垆亲注水沉香。
閒兴·其三
作者：文徵明
朝代：明

绕庭芳草燕差池，满院清阴树绿离。帘捲不知西日下，自持閒客了残棋。
閒兴·其二
作者：文徵明
朝代：明

苍苔绿树野人家，手卷垆薰意自嘉。莫道客来无供设，一杯阳羡雨前茶。
閒兴·其五
作者：文徵明
朝代：明

閒门谢客日常扃，好鸟隔林时一声。暖气薰人浑欲醉，碧梧窗下拂桃笙。
閒兴·其六
作者：文徵明
朝代：明

端溪古研紫琼瑶，斑管新装亦兔毫。长日南窗无客至，乌丝小茧写离骚。
閒兴·其四
作者：文徵明
朝代：明

酒阑客散小堂空，旋卷疏帘受晚风。坐久忽惊凉影动，一痕新月在梧桐。
閒居漫兴
作者：文徵明
朝代：明
体裁：七言律诗

深巷无人昼掩扉，新晴庭院绿阴肥。柳风吹絮河鲀上，花雨沾泥海燕飞。残睡未能消卯酒，乍暄聊复试春衣。东风绿遍江南草，多少王孙怨不归。
闰正月十一日游玄妙观历诸道院晚登露台乘月而归次第得诗七首
作者：文徵明
朝代：明

探春行觅羽人家，洞里仙挑未着花。一段閒情杯酒外，山童能供竹间茶。行披荦确履苍虬，曲径穿云古洞幽。只尺风烟千里外，居然人境见丹丘。仙侣登真几百年，清风遗影尚依然。琳琅翰墨精神在，我欲临文唤恕先。道人相见古梅边，为写幽情拂响泉。窗外南枝春尚浅，雪英千片落冰弦。春风吹鬓思悠悠，来上弥罗百尺楼。城郭万家尘似海，祗应高处不知愁。古殿悠悠径有苔，松扉端为野人开。匆匆不尽登临兴，有待他时看竹来。神清殿曲倚阑干，市散人空万井间。莫负仙台今夜月，明朝日出是尘寰。
闰正月十一日游玄妙观历诸道院晚登露台乘月而归次第得诗七首·其一
作者：文徵明
朝代：明

探春行觅羽人家，洞里仙挑未着花。一段閒情杯酒外，山童能供竹间茶。
闰正月十一日游玄妙观历诸道院晚登露台乘月而归次第得诗七首·其七
作者：文徵明
朝代：明

神清殿曲倚阑干，市散人空万井间。莫负仙台今夜月，明朝日出是尘寰。
闰正月十一日游玄妙观历诸道院晚登露台乘月而归次第得诗七首·其三
作者：文徵明
朝代：明

仙侣登真几百年，清风遗影尚依然。琳琅翰墨精神在，我欲临文唤恕先。
闰正月十一日游玄妙观历诸道院晚登露台乘月而归次第得诗七首·其二
作者：文徵明
朝代：明

行披荦确履苍虬，曲径穿云古洞幽。只尺风烟千里外，居然人境见丹丘。
闰正月十一日游玄妙观历诸道院晚登露台乘月而归次第得诗七首·其五
作者：文徵明
朝代：明

春风吹鬓思悠悠，来上弥罗百尺楼。城郭万家尘似海，祗应高处不知愁。
闰正月十一日游玄妙观历诸道院晚登露台乘月而归次第得诗七首·其六
作者：文徵明
朝代：明

古殿悠悠径有苔，松扉端为野人开。匆匆不尽登临兴，有待他时看竹来。
闰正月十一日游玄妙观历诸道院晚登露台乘月而归次第得诗七首·其四
作者：文徵明
朝代：明

道人相见古梅边，为写幽情拂响泉。窗外南枝春尚浅，雪英千片落冰弦。
闻砧
作者：文徵明
朝代：明

明灭疏灯鉴薄帷，谁家？练夜迟迟。惊回短梦千门月，不断秋风万里思。岁晚江城还自急，天寒闺阁最先知。高楼人静星河烂，正是霜华欲下时。
闻砧
作者：文徵明
朝代：明
体裁：七言律诗

明灭疏灯鉴薄帷，谁家�练夜迟迟。惊回短梦千门月，不断秋风万里思。岁晚江城还自急，天寒闺阁最先知。高楼人静星河烂，正是霜华欲下时。
闻蛙
作者：文徵明
朝代：明
体裁：七言律诗

青灯背壁夜微茫，閤閤群蛙正绕堂。细雨黄昏贫鼓吹，谁家青草旧池塘。年来水旱真难卜，我已公私付两忘。寄语繁声休强聒，吴城明日是端阳。
闻雁有怀
作者：文徵明
朝代：明
体裁：七言律诗

尺书不至意茫茫，酒醒俄惊雁北翔。迢递秋声连朔漠，蹉跎归思满衡湘。五更风雨青灯暗，万里江湖白发长。四海平生几兄弟，年来凌乱不成行。
闻鸡
作者：文徵明
朝代：明
体裁：七言律诗

乍鸣沧海日东升，再唱长安万户醒。风雨何曾迷晓漏，霜天还解散疏星。谁怜半夜灯前舞，常自冲寒马上听。此日山窗呼不起，壮心回首总凋零。
阻冰潞河简同行黄才伯
作者：文徵明
朝代：明
体裁：七言律诗

长河十月朔风悲，零落貂裘不受吹。冰雪峥嵘惊岁晚，江湖寂寞滞归期。谁怜阮籍穷途泣，自笑穰侯见事迟。忽忆同行黄太史，篝灯何处拥书帷。
阻风宿九里湖
作者：文徵明
朝代：明

云冱长空断雁呼，水声摧岸杂风蒲。扁舟卧听三更雨，一苇难航九里湖。绕榻波涛归梦短，隔林烟火远村孤。人生何必江山险，咫尺离家即畏途。
阻风江上同蔡九逵诸君登静海寺阁
作者：文徵明
朝代：明

尘土萧条行路难，秋风高阁一冯阑。云移白鹭烟波远，水绕卢龙木叶寒。老阅江山犹自壮，行歌天地本来宽。平生零落馀长剑，得与同游倚醉看。
陈以可近岁筑室陈湖专理农业时以诗见寄誇其所得比来秋成当益乐辄赋秋晚田家乐事十首寄之·其七
作者：文徵明
朝代：明
体裁：五言律诗

早毕婚嫁累，便为田舍谋。水租鱼十顷，园户竹千头。省事官无扰，勤身岁有秋。有时携短策，寻壑更经丘。
陈以可近岁筑室陈湖专理农业时以诗见寄誇其所得比来秋成当益乐辄赋秋晚田家乐事十首寄之·其三
作者：文徵明
朝代：明
体裁：五言律诗

艇子新浮水，移来傍钓矶。新晴观穫去，薄暮汎湖归。斜日牛眠陇，秋风犬护扉。行边冲鸭阵，时掠野田飞。
陈以可近岁筑室陈湖专理农业时以诗见寄誇其所得比来秋成当益乐辄赋秋晚田家乐事十首寄之·其九
作者：文徵明
朝代：明
体裁：五言律诗

廪充官税足，岁晏乐何如。自和田园咏，閒修种树书。清溪照茆屋，寒雨暗村墟。时有东邻叟，携壶慰索居。
陈以可近岁筑室陈湖专理农业时以诗见寄誇其所得比来秋成当益乐辄赋秋晚田家乐事十首寄之·其二
作者：文徵明
朝代：明
体裁：五言律诗

甲第城中好，何如小隐家。剪茅苫屋角，引蔓束篱笆。社动喧村鼓，场乾响稻枷。谁言田舍苦，随分有年华。
陈以可近岁筑室陈湖专理农业时以诗见寄誇其所得比来秋成当益乐辄赋秋晚田家乐事十首寄之·其五
作者：文徵明
朝代：明
体裁：五言律诗

秋事相将尽，农勤亦告终。风高陂水涸，霜落稻畦空。说尹遭田父，穰年赛社公。不妨多酿秫，今岁颇丰融。
陈以可近岁筑室陈湖专理农业时以诗见寄誇其所得比来秋成当益乐辄赋秋晚田家乐事十首寄之·其八
作者：文徵明
朝代：明
体裁：五言律诗

日落山围屋，霜清水映门。鱼虾时作市，鸡犬自成村。新味香粳饭，常情老瓦盆。浑家得醉饱，时事更休论。
陈以可近岁筑室陈湖专理农业时以诗见寄誇其所得比来秋成当益乐辄赋秋晚田家乐事十首寄之·其六
作者：文徵明
朝代：明
体裁：五言律诗

散步蒲为屩，端居衲御风。观傩逐邻里，筑圃课儿童。谁识佳公子，真成田舍翁。只应吟兴在，时复走诗筒。
陈以可近岁筑室陈湖专理农业时以诗见寄誇其所得比来秋成当益乐辄赋秋晚田家乐事十首寄之·其十
作者：文徵明
朝代：明
体裁：五言律诗

湖田半栽秫，秋至酿先成。早办兼旬醉，聊偿一岁耕。渊明无俗韵，子幼善秦声。莫怪疏狂甚，相欢答太平。
陈以可近岁筑室陈湖专理农业时以诗见寄誇其所得比来秋成当益乐辄赋秋晚田家乐事十首寄之·其四
作者：文徵明
朝代：明
体裁：五言律诗

秋雨初晴后，秋风满稻畦。笑歌村远近，烟火舍东西。紫擘输芒蟹，黄烹啄黍鸡。相过有田父，日日醉如泥。
陈氏池亭纳凉
作者：文徵明
朝代：明
体裁：古风

朱云衅天汉，金乌朗炎曦。方夏苦埃郁，言遵芳园嬉。息鞅偎南榭，褰裳荫北池。微凉度鲜飙，浅碧漾寒漪。短藻翻鳞鬣，閒渚集凫鹥。流目落翔泳，游心寓篇词。愿言领幽意，况复酬心知。坐抚景光寂，还怜车马稀。逍遥极瞻讽，旦昼不知疲。畴能均凉燠，无为居所移。
陈氏池亭纳凉
作者：文徵明
朝代：明

朱云衅天汉，金乌朗炎曦。方夏苦埃郁，言遵芳圃嬉。息鞅偎南榭，褰裳荫北池。微凉度鲜飙，浅碧漾寒漪。短藻翻鳞鬣，閒渚集凫鹥。流目落翔泳，游心寓篇词。愿言领幽意，况复酬心知。坐抚景光寂，还怜车马稀。消摇极瞻讽，旦昼不知疲。畴能均凉燠，无为居所移。
陈道通见和再答
作者：文徵明
朝代：明

匡床竹几仅容身，静对何曾有杂宾。最爱短墙堪映雪，自裁新帖写宜春。闭门敢遂称高士，得酒还能作主人。珍重梅枝偏会意，夜深和月照清贫。
陈鲁南将赴试南宫过吴中访别赋诗送之
作者：文徵明
朝代：明

不尽金陵晤语情，扁舟重见阖闾城。江湖动是经时别，雨雪仍看岁晚行。涉世与君俱老大，劳生何苦事声名。秪应献赋心犹壮，西北青云是玉京。
除夕
作者：文徵明
朝代：明

坐恋残灯思黯然，回看残历已无缘。万千旧事空双鬓，八十明朝乂六年。笑饮屠苏甘落后，老嗟筋力不如前。烽烟不隔春风信，次第梅花到酒边。
除夕
作者：文徵明
朝代：明

拨尽炉灰夜欲晨，不知飘泊潞河滨。
灯花自照还家梦，道路谁怜去国人。
浩荡江湖容白发，蹉跎舟楫待青春。
只应免逐鸡声起，无复鸣珂候紫宸。
除夕
作者：文徵明
朝代：明

梅花欲动意婆娑，雪霰侵陵奈岁何。呵冻笑供春帖子，残年清债已无多。辟瘟细细爇灵丹，坐倚寒檠向夜阑。腊意亦知人恋岁，为留残雪隔年看。
除夕
作者：文徵明
朝代：明

樽酒淋漓半醉馀，疏灯寂历夜何如。一行刚了床头历，四壁聊齐架上书。衰齿可堪时数换，穷愁应与岁俱除。东风喜得春来准，早有梅花慰索居。
除夕
作者：文徵明
朝代：明

欢悰入病垂垂减，素发侵愁冉冉加。谁有声名垂宇宙，自怜零落负年华。东风綵帖裁春草，残雪青灯剪夜花。惜取一樽酬见在，中原戎马暗惊沙。
除夕
作者：文徵明
朝代：明

白发婆娑夜不眠，孙曾绕膝更翩跹。已知明旦非今日，不觉残龄又一年。旧事悲欢灯影里，春风消息酒杯前。更阑人静鸡声起，却对梅花一灿然。
除夕
作者：文徵明
朝代：明

酒阑灯烬夜茫然，抚事追思十载前。坐上渐看同辈少，眼中殊觉后生贤。江城寒薄梅花早，原野霜清落木坚。皮骨已空心力尽，还将衰鬓待新年。
除夕·其一
作者：文徵明
朝代：明

梅花欲动意婆娑，雪霰侵陵奈岁何。呵冻笑供春帖子，残年清债已无多。
除夕·其二
作者：文徵明
朝代：明

辟瘟细细爇灵丹，坐倚寒檠向夜阑。腊意亦知人恋岁，为留残雪隔年看。
除夕二首
作者：文徵明
朝代：明

拨尽垆灰夜欲晨，不知飘泊潞河滨。灯花自照还家梦，道路谁怜去国人。浩荡江湖容白发，蹉跎舟楫待青春。只应免逐鸡声起，无复鸣珂候紫宸。黯黯离愁酒半醺，不眠閒读送穷文。旅窗灯火寒犹在，村巷鸡声岁又分。千里家山归有渐，百年心事老无闻。未妨去国还飘泊，已把閒身等白云。
除夕二首·其一
作者：文徵明
朝代：明

拨尽垆灰夜欲晨，不知飘泊潞河滨。灯花自照还家梦，道路谁怜去国人。浩荡江湖容白发，蹉跎舟楫待青春。只应免逐鸡声起，无复鸣珂候紫宸。
除夕二首·其二
作者：文徵明
朝代：明

黯黯离愁酒半醺，不眠閒读送穷文。旅窗灯火寒犹在，村巷鸡声岁又分。千里家山归有渐，百年心事老无闻。未妨去国还飘泊，已把閒身等白云。
除夕有感
作者：文徵明
朝代：明
体裁：古风

姁姁小儿语，耿耿灯烛明。空斋薄羞设，言饯岁将行。人行有归期，岁行无复程。谁云无复程，行与来岁迎。不嫌去日远，端愁来岁并。岁亦何去来，送迎自人情。人生良有限，七十云已盈。后此未可知，今已半践更。诗书苦无验，冉冉白发生。富贵非不乐，功业亦所荣。少壮不相待，老大徒心惊。安得柔脆躯，与此浮世争。圣贤岂常在，古人崇令名。感叹宁有益，浊酒还自倾。
除夜
作者：文徵明
朝代：明

拥寒枯坐夜无聊，杯茗垆薰次第消。独有恋人灯黯黯，可堪卒岁雨萧萧。醉供春帖閒吟草，病抚辛盘懒颂椒。少日冯陵都遣却，只将双鬓待明朝。
陪蒲涧诸公游石湖
作者：文徵明
朝代：明

杜若洲西宿雨过，行春桥下长蘼芜。青松四面山围寺，白鸟双飞水满湖。故垒春归空有迹，扁舟人远不堪呼。相看不尽兴亡恨，落日长歌倒玉壶。
陪蒲涧诸公游石湖
作者：文徵明
朝代：明

杜若洲西宿雨过，行春桥下长跼芜。
青松四面山围寺，白鸟双飞水满湖。
故垒春归空有迹，扁舟人远不堪呼。
相看不尽兴亡恨，落日长歌倒玉壶。
陪蒲涧诸公游石湖
作者：文徵明
朝代：明

横塘西下水如油，拂岸垂杨翠欲流。落日谁歌桃叶渡，凉风徐渡藕花洲。萧然白雨醒烦暑，无赖青山破晚愁。满目烟波情不极，游人还上木兰舟。
雨中捡箧得石田先生丁卯岁赠诗云多时契阔费相思就见江城喜可知时事但凭心口语老人难作岁年期林花及地风吹糁檐溜收声雨散丝明日孤踪又南北教云封记壁间诗后题五月十一日适是日亦五月十一及今丁丒恰十年而先生下世八年矣因追和其韵以致感叹
作者：文徵明
朝代：明

碧云何处寄遐思，往事惟应岁月知。奕奕风流今昔梦，离离残墨死生期。忆公感慨身难赎，顾我飘零鬓亦丝。欲咏江城当日句，泪花愁雨不成诗。花落江城有所思，双娥寺里写相知。高人不见王摩诘，长笛空悲向子期。细草含烟情脉脉，凉风吹雨泪丝丝。十年不踏西州路，忍启缃奁读旧诗。
雨中捡箧得石田先生丁卯岁赠诗云多时契阔费相思就见江城喜可知时事但凭心口语老人难作岁年期林花及地风吹糁檐溜收声雨散丝明日孤踪又南北教云封记壁间诗后题五月十一日适是日亦五月十一及今丁丒恰十年而先生下世八年矣因追和其韵以致感叹·其一
作者：文徵明
朝代：明
体裁：七言律诗

碧云何处寄遐思，往事惟应岁月知。奕奕风流今昔梦，离离残墨死生期。忆公感慨身难赎，顾我飘零鬓亦丝。欲咏江城当日句，泪花愁雨不成诗。
雨中捡箧得石田先生丁卯岁赠诗云多时契阔费相思就见江城喜可知时事但凭心口语老人难作岁年期林花及地风吹糁檐溜收声雨散丝明日孤踪又南北教云封记壁间诗后题五月十一日适是日亦五月十一及今丁丒恰十年而先生下世八年矣因追和其韵以致感叹·其二
作者：文徵明
朝代：明

花落江城有所思，双娥寺里写相知。高人不见王摩诘，长笛空悲向子期。细草含烟情脉脉，凉风吹雨泪丝丝。十年不踏西州路，忍启缃奁读旧诗。
雨中放朝出左掖
作者：文徵明
朝代：明

霏微芳润浥霓旌，历落彤墀散履声。暝色浮烟迷左掖，碧云将雨近西清。柳垂青琐千丝重，水落银桥万玉鸣。沾洒不辞袍袖湿，天街尘净马蹄轻。
雨中杂述
作者：文徵明
朝代：明

春归杨柳暗，四月雨垂垂。红洗花无迹，青沾草有私。倚楼迷晓望，出郭滞幽期。客去茶瓯歇，閒愁总上眉。凝情不自得，看雨独登楼。绿树千门晚，凉云五月秋。暗梁栖湿燕，高壁上枯牛。有待新波长，南湖弄小舟。雨从四月晦，数日尚愆晴。润与黄梅并，寒侵白苧生。断烟迷竹色，悬溜杂鸡鸣。莫自嫌行潦，东郊久待耕。十日江城雨，霖淫势已滔。檐端宿云雾，屋脚卷波涛。已扫苏端迹，仍深仲尉蒿。无钱供晚醉，行儗质春袍。
雨中杂述·其四
作者：文徵明
朝代：明

十日江城雨，霖淫势已滔。檐端宿云雾，屋脚卷波涛。已扫苏端迹，仍深仲尉蒿。无钱供晚醉，行儗质春袍。
雨中杂述四首·其一
作者：文徵明
朝代：明
体裁：五言律诗

春归杨柳暗，四月雨垂垂。红洗花无迹，青沾草有私。倚楼迷晓望，出郭滞幽期。客去茶瓯歇，閒愁总上眉。
雨中杂述四首·其三
作者：文徵明
朝代：明
体裁：五言律诗

雨从四月晦，数日尚愆晴。润与黄梅并，寒侵白苧生。断烟迷竹色，悬溜杂鸡鸣。莫自嫌行潦，东郊久待耕。
雨中杂述四首·其二
作者：文徵明
朝代：明
体裁：五言律诗

凝情不自得，看雨独登楼。绿树千门晚，凉云五月秋。暗梁栖湿燕，高壁上枯牛。有待新波长，南湖弄小舟。
雨中杂述四首·其四
作者：文徵明
朝代：明
体裁：五言律诗

十月江城雨，霖淫势已滔。檐端宿云雾，屋脚卷波涛。已扫苏端迹，仍深仲蔚蒿。无钱供晚醉，行儗质春袍。
雨后
作者：文徵明
朝代：明
体裁：七言律诗

积雨初收风乍颠，城南花事已茫然。黄鹂绕树空千啭，白发伤春又一年。竹几蒲团供坐睡，茗杯香鼎有閒缘。客来莫话长安事，自理南华外物篇。
雨后
作者：文徵明
朝代：明

积雨初收风乍颠，城南花事已茫然。黄鹂绕树空千啭，白发伤春又一年。竹几蒲团供坐睡，茗杯香鼎有閒缘。客来莫话长安事，自理南华物外篇。
雨后虎山桥晓望
作者：文徵明
朝代：明
体裁：七言律诗

虎山桥下水交流，正是桥南宿雨收。光福烟开孤刹迥，洞庭波动两峰浮。已应浩荡开胸臆，谁识空濛是胜游。渺渺长风天万里，眼中殊觉欠扁舟。
雨宿武城追和先温州夜宿武城二首
作者：文徵明
朝代：明

长河风雨送，尽日傍沧洲。白浪滩都没，青枫叶乱流。百忧双短鬓，千里一孤舟。日暮墟烟合，荒寒满舵楼。经过言偃邑，非复昔时城。里俗无从问，弦歌空有名。江湖孤雁断，风雨乱鸡鸣。酒醒青灯暗，春寒一夜生。
雨宿武城追和先温州夜宿武城二首·其一
作者：文徵明
朝代：明

长河风雨送，尽日傍沧洲。白浪滩都没，青枫叶乱流。百忧双短鬓，千里一孤舟。日暮墟烟合，荒寒满舵楼。
雨宿武城追和先温州夜宿武城二首·其二
作者：文徵明
朝代：明
体裁：五言律诗

经过言偃邑，非复昔时城。里俗无从问，弦歌空有名。江湖孤燕断，风雨乱鸡鸣。酒醒青灯暗，春寒一夜生。
雨宿武城追和先温州夜宿武城二首·其二
作者：文徵明
朝代：明

经过言偃邑，非复昔时城。里俗无从问，弦歌空有名。江湖孤雁断，风雨乱鸡鸣。酒醒青灯暗，春寒一夜生。
雪后
作者：文徵明
朝代：明

寒日晶晶晓溜声，中庭快雪一宵晴。墙西老树太骨立，窗里幽人殊眼明。想见渔蓑无限好，怪来诗思不胜清。江南残腊相将尽，会看门前春水生。
雪后早朝
作者：文徵明
朝代：明

月满长安雪未消，分明银海泻秋涛。光迷万里璚珂乱，势压双龙玉阙高。曙色渐分鳷鹊观，凝寒犹在鹔鹴袍。负薪亦有号饥者，愿得君王发汉廒。
雪后早朝
作者：文徵明
朝代：明
体裁：七言律诗

月满长安雪未消，分明银海泻秋涛。光迷万马璚珂乱，势压双龙玉阙高。曙色渐分鳷鹊观，凝寒犹在鹔鹴袍。负薪亦有号饥者，愿得君王发汉廒。
雪夜宿楞伽寺
作者：文徵明
朝代：明

朝泛石湖雪，暮宿楞伽云。山空夜寒重，对酒不能醺。三更山月高，起视皓无垠。水天相映射，气色凌氤氲。增辉岩壑姿，灭没鸥鹭群。亦知光景殊，照灼难为分。有如开玉府，圭璧罗缤纷。时于万木末，瞥见飘佩雰。山僧事茗设，扫积供殷勤。勌来支石鼎，自束松枝焚。龛灯落残烬，宝垆断馀熏。还怜江梅色，玉瘦冰肌皲。天寒万木僵，月出四山静。积雪缟清夜，幽崖自辉映。上方衣裘单，俯视寒芒正。长风扫纤云，平湖竟天净。倒影落僧窗，横飞湿银镜。微澜玉塔摇，秀色千岩竞。俄然万象沉，坐觉群翳屏。一鸟不复飞，光华久逾盛。吟怀共朗彻，禅心寄枯劲。秪觉尘界卑，忘身在高夐。半空击瑶簪，泠然发孤咏。万里吾目中，悠悠一渔艇。
雪夜宿楞伽寺·其一
作者：文徵明
朝代：明

朝泛石湖雪，暮宿楞伽云。山空夜寒重，对酒不能醺。三更山月高，起视皓无垠。水天相映射，气色凌氤氲。增辉岩壑姿，灭没鸥鹭群。亦知光景殊，照灼难为分。有如开玉府，圭璧罗缤纷。时于万木末，瞥见飘佩雰。山僧事茗设，扫积供殷勤。勌来支石鼎，自束松枝焚。龛灯落残烬，宝垆断馀熏。还怜江梅色，玉瘦冰肌皲。
雪夜宿楞伽寺·其二
作者：文徵明
朝代：明

天寒万木僵，月出四山静。积雪缟清夜，幽崖自辉映。上方衣裘单，俯视寒芒正。长风扫纤云，平湖竟天净。倒影落僧窗，横飞湿银镜。微澜玉塔摇，秀色千岩竞。俄然万象沉，坐觉群翳屏。一鸟不复飞，光华久逾盛。吟怀共朗彻，禅心寄枯劲。秪觉尘界卑，忘身在高夐。半空击瑶簪，泠然发孤咏。万里吾目中，悠悠一渔艇。
雪夜郑太吉送慧山泉
作者：文徵明
朝代：明

有客遥分第二泉，分明身在慧山前。两年不挹松风面，百里初回雪夜船。青箬小壶冰共裹，寒灯新茗月同煎。洛阳空说曾驰传，未必缄来味尚全。
雪景
作者：文徵明
朝代：明

愁云灭没无飞鸟，新水微茫有断津。谁识溪南千垒玉，输他高阁倚阑人。
青玉案
作者：文徵明
朝代：明
体裁：词

庭下石榴花乱吐，满地绿阴亭午。午睡觉来时自语，悠扬魂梦，黯然情绪，蝴蝶过墙去。骎骎娇眼开仍殢，悄无人至还凝伫。团扇不摇风自举，盈盈翠竹，纤纤白苎。不受些儿暑。
青玉案
作者：文徵明
朝代：明
体裁：词

庭下石榴花乱吐，满地绿阴亭午。午睡觉来时自语，悠扬魂梦，黯然情绪，蝴蝶过墙去。骎骎娇眼开仍殢，悄无人至还凝伫。团扇不摇风自举，盈盈翠竹，纤纤白苧。不受些儿暑。
静隐
作者：文徵明
朝代：明

扫地焚香习燕清，萧然一室谢将迎。坐移白日花间影，睡起春禽竹外声。心远自应人境寂，道深殊觉世缘轻。问奇尚有门前客，却恨青山不掩名。
顾华玉邀予为西湖之游病不能赴诗以谢之
作者：文徵明
朝代：明
体裁：七言律诗

旧约钱塘二十年，春风拟放越溪船。却怜白发牵衰病，应是青山欠此缘。漫说西湖天下胜，负他北道主人贤。只馀好梦随潮去，月落空江万树烟。
顾荣夫园池
作者：文徵明
朝代：明
体裁：七言律诗

临顿东来十亩庄，门无车马有垂杨。风流吾爱陶元亮，水竹人推顾辟疆。早岁论文常接席，暮年投社忝同乡。寄言莫把山扉掩，时拟看花到草堂。
颁历
作者：文徵明
朝代：明

凤历从天下，千官列陛前。青阳壶史奏，黄帕侍中传。周礼存颁朔，尧书重纪年。白头供奉里，惭愧得春先。
题三城王画桃花过墙枝
作者：文徵明
朝代：明
体裁：古风

彤宫雨晴春婉婉，妍华不隔深庭院。试拈丹粉弄春韶，淡痕已破东风面。醉肌晕碧晓生光，脉脉閒情眉敛黄。不从画史争新格，自有湛然宫样妆。
题兰
作者：文徵明
朝代：明

炎夏悠悠白昼长，空斋睡起拂匡床。不须甲煎添金鸭，气泛崇兰满几香。
题养逸图
作者：文徵明
朝代：明

书卷茶垆百虑融，梦回午枕竹窗风。忙身见画刚生愧，安得身閒似画中。荣贵匆匆仅目前，静中光景日如年。荆州运甓成何事，不博柴桑一醉眠。
题养逸图·其一
作者：文徵明
朝代：明

书卷茶垆百虑融，梦回午枕竹窗风。忙身见画刚生愧，安得身閒似画中。
题养逸图·其二
作者：文徵明
朝代：明

荣贵匆匆仅目前，静中光景日如年。荆州运甓成何事，不博柴桑一醉眠。
题友婿王世宝钩勒竹
作者：文徵明
朝代：明
体裁：古风

湘竿泪歇斑不留，缟衣玉立清而虬。萧萧寒月照空影，冉冉白云生素秋。谁家美人誇雪面，中庭摇佩清霜愁。飞来白凤何所有，玉宇瑟瑟风飕飕。古来画竹谁最优，先宋彭城元蓟丘。谁翻新格作钩勒，王君一�真其俦。稍从笔底超变相，遂能意外资穷搜。应以虚心本性在，不使粉节缁尘浮。清阴虽改风骨是，意足宜于形色求。奇踪岂出汉飞白，古意尚有唐双钩。昔人论书谓心画，看君画笔知清修。我方有愧文与可，君已真如王子猷。高堂对此心悠悠，聊书数语遥相投。殷勤报我无多谋，双竹不让双璚球。
题吴雪洲磨厓神异卷
作者：文徵明
朝代：明

齐云西来岩壁立，天削芙蓉千仞碧。谁能题字碧云端，吴生袖有如椽笔。蟠金屈铁纷琳琅，天门慌忽蛟龙翔。梦中神授若有得，觉来信手笔已忘。坡翁此诗信奇绝，千年似为吴生设。老夫拈笔赠吴生，一笑千峰秋月明。
题国用汗漫游卷
作者：文徵明
朝代：明

江湖踪迹自年年，去住随缘兴浩然。三月莺花燕市酒，一床书画米家船。留连胜事登山屐，狼藉春风买笑钱。回首马迁今不作，为君重赋远游篇。
题太白像
作者：文徵明
朝代：明

宫袍错落洒春风，玉雪淋漓殢酒容。残夜屋梁栖落月，碧天秋水洗芙蓉。麒麟岂是人间物，眉宇今从画里逢。一语不酬千载诺，匡庐山下有云松。
题山城图
作者：文徵明
朝代：明

虞山宛转带层城，正抱幽人旧草亭。朵朵芙蓉浮粉堞，团团桧影落疏棂。百年形胜夸天设，一代文章属地灵。长日振衣穷眼望，杖头云气接沧溟。
题庐山图
作者：文徵明
朝代：明
体裁：古风

壮哉庐山天下奇，瀑流千丈江瀰瀰。何人巨笔写奇秀，欧公昔赠刘君词。蒐玄抉怪轹万象，万古直与山争驰。莆田先生山泽姿，壮节五老同崔嵬。名通仕版偶服吏，癖在泉石终难医。高堂东绢风披披，令我扫笔为嵚崎。飞桥细路缘翠壁，偃松绝壑临苍坻。已拟先生谢幼舆，故著逸士泉之湄。就中有理未可说，却被石翁加品题。惟翁自有王维笔，谓我解画欧公诗。由来绝唱不可和，况此粉墨那容追。秪应披雾见突兀，庶此峻拔如吾师。吾师真是刘凝之，我视六一无能为。凝之不作六一远，此诗此画谁当知。
题庐山图
作者：文徵明
朝代：明

壮哉庐山天下奇，瀑流千丈江瀰瀰。何人巨笔写奇秀，欧公昔赠刘君词。蒐玄抉怪轹万象，万古直与山争驰。莆田先生山泽姿，壮节五老同崔嵬。名通仕版偶服吏，癖在泉石终难医。高堂束绢风披披，令我扫笔为嵚崎。飞桥细路缘翠壁，偃松绝壑临苍坻。已拟先生谢幼舆，故著逸士泉之湄。就中有理未可说，却被石翁加品题。惟翁自有王维笔，谓我解画欧公诗。由来绝倡不可和，况此粉墨那容追。秪应披雾见突兀，庶此峻拔如吾师。吾师真是刘凝之，我视六一无能为。凝之不作六一远，此诗此画谁当知。
题忙閒图
作者：文徵明
朝代：明

驱车遵长坂，回马绝飞梁。尘头高十丈，有客行趋跄。白云带松峤，仰睇郁以苍。中有遗世人，下笑流尘黄。黄尘与白云，曾不隔流水。心情一以殊，相去各万里。
题沈侗斋修竹士女
作者：文徵明
朝代：明

开尽閒花草漫坡，青春零落奈愁何。诗人自惜铅华冷，翻出天寒翠袖歌。
题沈氏所藏石田临小米大姚江图
作者：文徵明
朝代：明
体裁：古风

春云沈空山有无，眼明见此姚江图。图穷烂漫得题字，照人百颗骊龙珠。平生雅识敷文书，绍兴岁月仍不诬。岂知尤物能媒祸，茧纸兰亭已非故。石翁信事学行人，能使邯郸还故步。忆昔憸人贿为囿，黩财更假狂阉手。千里珍奇归检括，故家旧物那容守。沈氏藏兹二百年，一朝掣去心茫然。谁言物聚必有散，手泽相关常累叹。未能一笑付亡弓，且喜百年还旧观。岂余钝眼错颜标，抵掌真成孙叔敖。区区不独形模似，更存风骨骊黄外。一时点笔迥通神，得非小米是前身。从来艺事关人品，敢谓今人非古人。
题沈氏所藏石田临小米大姚江图
作者：文徵明
朝代：明

春云沉空山有无，眼明见此姚江图。图穷烂漫得题字，照人百颗骊龙珠。平生雅识敷文书，绍兴岁月仍不诬。岂知尤物能媒祸，茧纸兰亭已非故。石翁信是学行人，能使邯郸还故步。忆昔憸人贿为囿，黩财更假狂阉手。千里珍奇归捡括，故家旧物那容守。沈氏藏兹二百年，一相掣去心茫然。谁言物聚必有散，手泽相关常累叹。未能一笑付忘弓，且喜百年还旧观。岂余钝眼错颜标，抵掌真成孙叔敖。区区不独形模似，更存风骨骊黄外。一时点笔迥通神，得非小米是前身。从来艺事关人品，敢谓今人非古人。
题渔隐图四首 其二 夏
作者：文徵明
朝代：明

江头夏雨十尺强，晚波摇日空江凉。游鱼瀺灂乐深薮，不谓人间有渔笱。笱得江鱼不税官，自食自渔终岁欢。输租转赋世途恶，渔家自得江湖乐。
题渔隐图四首 其四 冬
作者：文徵明
朝代：明

烟沉风？鸣萧蓼，江湖岁晚玄冥肃。寒塘日出晓光浮，村瓮茅柴酒初熟。网得冰鳞不入城，自漉瓦盆招近局。欸乃一声烟水长，苇深江静燃湘竹。
题渔隐图四首·其一
作者：文徵明
朝代：明
体裁：古风

江南雨收春柳绿，碧烟敛尽春江曲。十里蒲芽断渚香，千尺桃花春水足。溪翁镇日临清渠，坐弄长竿不为鱼。太平物色不到此，安知不是严光徒。
题渔隐图四首·其三
作者：文徵明
朝代：明
体裁：古风

渔翁老去头如雪，短笠轻蓑舟一叶。百顷鱼虾足岁租，十只鸬鹚是家业。横笛朝冲柳外风，浩歌夜弄波心月。不嫌湖上有风波，世路风波今更多。
题渔隐图四首·其二
作者：文徵明
朝代：明
体裁：古风

江头夏雨十尺强，晚波摇日空江凉。游鱼瀺灂乐深薮，不谓人间有渔笱。网得江鱼不税官，自食自渔终岁欢。输租转赋世途恶，渔家自得江湖乐。
题渔隐图四首·其四
作者：文徵明
朝代：明
体裁：古风

烟沈风�鸣萧蓼，江湖岁晚玄冥肃。寒塘日出晓光浮，村瓮茅柴酒初熟。网得冰鳞不入城，自洒瓦盆招近局。欸乃一声烟水长，苇深江静燃湘竹。
题渔隐图四首·春
作者：文徵明
朝代：明

江南雨收春柳绿，碧烟敛尽春江曲。十里蒲芽断渚香，千尺桃花春水足。溪翁镇日临清渠，坐弄长竿不为鱼。太平物色不到此，安知不是严光徒。江头夏雨十尺强，晚波摇日空江凉。游鱼瀺灂乐深薮，不谓人间有渔笱。笱得江鱼不税官，自食自渔终岁欢。输租转赋世途恶，渔家自得江湖乐。渔翁老去头如雪，短笠轻蓑舟一叶。百顷鱼虾足岁租，十只鸬鹚是家业。横笛朝冲柳外风，浩歌夜弄波心月。不嫌湖上有风波，世路风波今更多。烟沉风？鸣萧蓼，江湖岁晚玄冥肃。寒塘日出晓光浮，村瓮茅柴酒初熟。网得冰鳞不入城，自漉瓦盆招近局。欸乃一声烟水长，苇深江静燃湘竹。
题王侍御敬止所藏仲穆马图
作者：文徵明
朝代：明

荦荦才情与世疏，等閒零落傍江湖。不应泛驾终难用，閒看王孙骏马图。
题画
作者：文徵明
朝代：明

密叶参差漏夕阳，溅溅寒玉漱回塘。玄言消尽人间事，一壑松风满鬓凉。寂寞平皋带浅滩，幽人时共夕阳还。水禽飞去疏烟灭，目送秋光入断山。
题画
作者：文徵明
朝代：明

新霜点笔意萧萧，不尽秋光雁影遥。双岛欲浮天拍水，夕阳人在虎山桥。
题画
作者：文徵明
朝代：明

泽国霜清雁影高，空庭木叶已萧萧。夕阳忽送西窗雨，一片江南落素绡。双干亭亭碧玉明，翠阴凉沁石床清。南风吹断窗间酒，卧听萧萧暮雨声。
题画
作者：文徵明
朝代：明
体裁：古风

瑶溪涵素秋，夜雨洗郊陌。渔梁不通市，悠然屏尘迹。道人燕坐中，平坡净于席。疏树不遮山，斜阳乱寒碧。
题画
作者：文徵明
朝代：明

百丈苍山倚暮寒，仙源无路欲通难。晚来过雨添飞瀑，只好幽人隔岸看。天外青山半有无，江流万里月明孤。夜深偶感曹瞒迹，却被傍人作画图。
题画
作者：文徵明
朝代：明

碧山渺渺隔晴川，古树垂藤锁翠烟。野鹿衔花时隐见，石桥无路访神仙。秋清山木夜苍苍，月出波平断岸长。千古高情苏子赋，东风谁更说周郎。矗矗青山带白云，石梁鸡犬数家村。江空不遣渔郎到，落尽桃花自掩门。楼前高柳翠烟迷，楼外香尘逐马蹄。风掩歌声春不散，断肠人在画桥西。千山罨画拥飞楼，山木苍苍水漫流。青鸟乱啼花细落，石梁南畔是瀛洲。苍山曲曲水斜斜，茆屋高低带浅沙。车马城中尘似海，多应不到野人家。万木缘山过雨青，山回路断水泠泠。分明记得环滁胜，只欠临溪着小亭。曲塘风急水横流，百丈劳牵斗石尤。自古江湖分逆顺，不应回首羡归舟。
题画
作者：文徵明
朝代：明

细路盘盘转石根，苍藤古木带斜曛。短筇不觉行来远，回首青山半是云。丹枫绝壁照空江，万里青天在野航。卧展南华秋水读，不知岚翠湿衣裳。石壁岩岩翠倚空，疏松谡谡洒清风。夕阳满径看山立，何福修来是画中。天风寂历雨初收，木叶萧疏满径秋。诗在古松岩石畔，支筇欲去每回头。江头春水绿湾湾，江上春山拥翠鬟。老我输他茅屋底，无愁终日对江山。山下春江一镜开，江回山转隔蓬莱。舟行仿佛闻鸡犬，时有桃花出峡来。何处风吹欸乃歌，烟消日出水增波。江南无限潇湘意，独是渔舟占得多。木叶惊风丹策策，溪流过雨玉淙淙。晚来添得斜阳好，一片秋光落纸窗。
题画
作者：文徵明
朝代：明

绿树敷阴翠荇香，方舟十里下回塘。白鸥飞去青山暮，落日唱歌烟水长。
题画
作者：文徵明
朝代：明

隔浦群山百叠秋，青烟漠漠望中收。松摇落日黄金碎，江浸长空碧玉流。水阁虚明占胜槩，野情萧散在沧洲。人间佳境非难觅，自是尘缘不易投。
题画
作者：文徵明
朝代：明
体裁：古风

高涧落寒泉，穷岩带疏树。山深无车马，独有幽人度。幽人何所从，白云最深处。出山不知遥，顾见云间路。
题画·其一
作者：文徵明
朝代：明

密叶参差漏夕阳，溅溅寒玉漱回塘。玄言消尽人间事，一壑松风满鬓凉。
题画·其一
作者：文徵明
朝代：明

泽国霜清雁影高，空庭木叶已萧萧。夕阳忽送西窗雨，一片江南落素绡。
题画·其一
作者：文徵明
朝代：明

百丈苍山倚暮寒，仙源无路欲通难。晚来过雨添飞瀑，只好幽人隔岸看。
题画·其一
作者：文徵明
朝代：明

碧山渺渺隔晴川，古树垂藤锁翠烟。野鹿衔花时隐见，石桥无路访神仙。
题画·其一
作者：文徵明
朝代：明

细路盘盘转石根，苍藤古木带斜曛。短筇不觉行来远，回首青山半是云。
题画·其七
作者：文徵明
朝代：明

万木缘山过雨青，山回路断水泠泠。分明记得环滁胜，只欠临溪着小亭。
题画·其七
作者：文徵明
朝代：明

何处风吹欸乃歌，烟消日出水增波。江南无限潇湘意，独是渔舟占得多。
题画·其三
作者：文徵明
朝代：明

矗矗青山带白云，石梁鸡犬数家村。江空不遣渔郎到，落尽桃花自掩门。
题画·其三
作者：文徵明
朝代：明

石壁岩岩翠倚空，疏松谡谡洒清风。夕阳满径看山立，何福修来是画中。
题画·其二
作者：文徵明
朝代：明

丹枫绝壁照空江，万里青天在野航。卧展南华秋水读，不知岚翠湿衣裳。
题画·其二
作者：文徵明
朝代：明

双干亭亭碧玉明，翠阴凉沁石床清。南风吹断窗间酒，卧听萧萧暮雨声。
题画·其二
作者：文徵明
朝代：明

天外青山半有无，江流万里月明孤。夜深偶感曹瞒迹，却被傍人作画图。
题画·其二
作者：文徵明
朝代：明

寂寞平皋带浅滩，幽人时共夕阳还。水禽飞去疏烟灭，目送秋光入断山。
题画·其二
作者：文徵明
朝代：明

秋清山木夜苍苍，月出波平断岸长。千古高情苏子赋，东风谁更说周郎。
题画·其五
作者：文徵明
朝代：明

千山罨画拥飞楼，山木苍苍水漫流。青鸟乱啼花细落，石梁南畔是瀛洲。
题画·其五
作者：文徵明
朝代：明

江头春水绿湾湾，江上春山拥翠鬟。老我输他茅屋底，无愁终日对江山。
题画·其八
作者：文徵明
朝代：明

曲塘风急水横流，百丈劳牵斗石尤。自古江湖分逆顺，不应回首羡归舟。
题画·其八
作者：文徵明
朝代：明

木叶惊风丹策策，溪流过雨玉淙淙。晚来添得斜阳好，一片秋光落纸窗。
题画·其六
作者：文徵明
朝代：明

山下春江一镜开，江回山转隔蓬莱。舟行仿佛闻鸡犬，时有桃花出峡来。
题画·其六
作者：文徵明
朝代：明

苍山曲曲水斜斜，茆屋高低带浅沙。车马城中尘似海，多应不到野人家。
题画·其四
作者：文徵明
朝代：明

天风寂历雨初收，木叶萧疏满径秋。诗在古松岩石畔，支筇欲去每回头。
题画·其四
作者：文徵明
朝代：明

楼前高柳翠烟迷，楼外香尘逐马蹄。风掩歌声春不散，断肠人在画桥西。
题画三首
作者：文徵明
朝代：明

稍稍凉思集，依依炎景流。西风吹木叶，秋色满蘋州。伊人何所怀，掇棹自夷犹。青山在蓬底，白云宿船头。沧波渺然去，仰见天汉浮。飞尘暗岐路，回首正悠悠。寒流齧山足，嵌空似凌跨。苍藤蔽深窦，细路通隙罅。幽人已神驰，意行自閒雅。徘徊出木末，复在绝壁下。大江渺无津，万顷自天泻。中有娥眉青，白云共容冶。何当凌绝顶，涵景有虚榭。轻浪激回渚，光风汎荣条。青天渺何许，中流见仙桡。修眉落明镜，兰带矞云飘。含情采芙蓉，无那美人遥。
题画三首
作者：文徵明
朝代：明

过雨空林万壑奔，夕阳野色小桥分。春山何似秋山好，红叶青山锁白云。天削芙蓉万玉攒，十分寒思属吟鞍。不知拥褐茅檐下，别有幽人冷眼看。近山千丈抵清漪，远树连云入望迷。有约去登江上阁，风烟都在曲楼西。
题画三首·其一
作者：文徵明
朝代：明

稍稍凉思集，依依炎景流。西风吹木叶，秋色满蘋州。伊人何所怀，掇棹自夷犹。青山在蓬底，白云宿船头。沧波渺然去，仰见天汉浮。飞尘暗岐路，回首正悠悠。
题画三首·其二
作者：文徵明
朝代：明

天削芙蓉万玉攒，十分寒思属吟鞍。不知拥褐茅檐下，别有幽人冷眼看。
题画三首·其二
作者：文徵明
朝代：明

寒流齧山足，嵌空似凌跨。苍藤蔽深窦，细路通隙罅。幽人已神驰，意行自閒雅。徘徊出木末，复在绝壁下。大江渺无津，万顷自天泻。中有娥眉青，白云共容冶。何当凌绝顶，涵景有虚榭。
题画三首道出淮泗舟中阅高常侍集有自淇涉黄河十二首因次其韵·其一
作者：文徵明
朝代：明
体裁：古风

扬舲入淮泗，春云去閒閒。彭门在何许，仰见云龙山。逝矣黄楼人，清风邈难攀。坐令千载轻，宇宙俛仰间。